sagorsarker/bangla-wikipedia huggingface dataset:
কিয়োশি কুরোসাওয়া

কিয়োশি কুরোসাওয়া (জন্ম: ১৯ জুলাই ১৯৫৫) জাপানি চলচ্চিত্র পরিচালক, চিত্রনাট্যকার, চলচ্চিত্র সমালোচক এবং টোকিও ইউনিভার্সিটি অব দি আর্টসের অধ্যাপক। বিভিন্ন ধারার চলচ্চিত্রে কাজ করলেও তিনি জাপানি ভীতিপ্রদ চলচ্চিত্র নির্মাণের জন্য বিখ্যাত। তার পরিচালিত "কাইরো" (২০০১) চলচ্চিত্রে ৫১তম কান চলচ্চিত্র উৎসবে আঁ সেরতাঁ র‍্যগার শাখায় এবং ২০০৩ সালের "আকারুই মিরাই" ("Akarui Mirai") ৫৬তম কান চলচ্চিত্র উৎসবের মূল প্রতিযোগিতার জন্য মনোনীত হয়। তার নির্মিত "টোকিও সোনাতা" (২০০৮) চলচ্চিত্রটি ৬১তম কান চলচ্চিত্র উৎসবের আঁ সেরতাঁ র‍্যগার শাখায় প্রি দ্যু জুরি অর্জন করে এবং তিনি ২০১৫ সালের "কিশিবে নো তাবি" ("Kishibe no Tabi") চলচ্চিত্রের জন্য ৬৮তম কান চলচ্চিত্র উৎসবের আঁ সেরতাঁ র‍্যগার শাখার শ্রেষ্ঠ পরিচালকের পুরস্কার লাভ করেন। তার ২০১৭ সালের "সানপো সুরু শিনরিয়াকুশা" ("Sanpo Suru Shinryakusha") চলচ্চিত্রটি ৭০তম কান চলচ্চিত্র উৎসবের আঁ সেরতাঁ র‍্যগার শাখায় মনোনীত হয় এবং তিনি এই চলচ্চিত্রের জন্য শ্রেষ্ঠ পরিচালক বিভাগে জাপান একাডেমি চলচ্চিত্র পুরস্কারের লাভ করেন। তিনি ২০২০ সালের "সুপাই নো সুমা" ("Supai no tsuma") চলচ্চিত্রের জন্য ৭৭তম ভেনিস চলচ্চিত্র উৎসব থেকে শ্রেষ্ঠ পরিচালক বিভাগে সিলভার লায়ন অর্জন করেন।
পাংক রক

পাংক রক একটি রক আন্দোলন। এই রক আন্দোলন ১৯৭৬-১৯৭৭ সালের দিকে মার্কিন যুক্তরাষ্ট্র, যুক্তরাজ্য ও অস্ট্রেলিয়ায় জনপ্রিয় হয়ে ওঠে। দ্যা ক্ল্যাশ, জেনারেশান এক্স, দ্যা জ্যাম, দ্যা র‌্যামোনেস এসব ব্যান্ড এই আন্দোলনে গুরুত্বপূর্ণ ভূমিকা পালন করে। অধিকাংশ পাঙ্ক রক গ্রুপ প্রবল ভাবে রাজনৈতিক এবং প্রচলিত ধ্যান-ধারণা বিরোধী মানসিকতা ধারণ করে। এধরনের প্রায় সব গ্রুপই বামপন্থী। কেউ কেউ আবার নৈরাজ্যবাদী।
১৯৯০-এর দশকে মূলধারার সঙ্গীতে পুনরায় পাংক রকের উত্থান ঘটে। গ্রিন ডে, দ্য অফস্প্রিং ও ব্লিংক-১৮২ এই ধারার জনপ্রিয়তা বাড়িয়ে তুলে।
জেমস ওয়াটসন

জেমস ডি. ওয়াটসন (জন্ম এপ্রিল ৬, ১৯২৮) নোবেল পুরস্কার বিজয়ী একজন মার্কিন আণবিক জীববিজ্ঞানী। ফ্রান্সিস ক্রিক এর সাথে তিনি ডি. এন. এ. এর গঠন সংক্রান্ত তত্ত্ব প্রদান করার জন্য বিখ্যাত হয়ে আছেন।
জেমস ওয়াটসন ১৯২৮ সালে মার্কিন যুক্তরাষ্ট্রে জন্মগ্রহণ করেন। তিনি শিকাগো বিশ্ববিদ্যালয়ে প্রাণিবিদ্যা বিষয়ে পড়াশোনা করেন এবং ইন্ডিয়ানা বিশ্ববিদ্যালয় থেকে ১৯৫০ সালে পিএইচ. ডি. ডিগ্রী অর্জন করেন। ১৯৫০ থেকে ১৯৫৩ সাল পর্যন্ত তিনি কোপেনহেগেন এবং ক্যামব্রীজে কাজ করেন। ক্যামব্রীজে তিনি ক্রীকের সাথে একত্রে ডি. এন. এ. -এর গঠন আবিষ্কার করেন যার জন্য ১৯৬২ সালে তারা মরিস উইলকিন্সের সাথে যুগ্মভাবে নোবেল পুরস্কার লাভ করেন।
১৯৫৩ সালে তিনি ক্যালটেকে কাজ করতে যুক্তরাষ্ট্রে ফিরে আসেন। ১৯৫৫ সালে তিনি হার্ভার্ড বিশ্ববিদ্যালয়ে কাজ করতে শুরু করেন। ১৯৬১ সালে সেখানকার "আণবিক জীববিজ্ঞান ও জীবন-রসায়নবিদ্যা" বিভাগের একজন অধ্যাপক হিসাবে নিয়োগ পান এবং ১৯৭৬ সাল পর্যন্ত সেখানে কাজ করেন। তিনি বর্তমানে লং আইল্যান্ডে অবস্থিত "কোল্ড স্প্রিং হারবার গবেষণাগার" নামক আণবিক জীববিজ্ঞান বিষয়ে গবেষণাকারী একটি প্রতিষ্ঠানের প্রেসিডেন্ট পদে বহাল আছেন। এর আগে ১৯৬৮ থেকে ১৯৯৪ সাল পর্যন্ত তিনি এই প্রতিষ্ঠানটির পরিচালক হিসাবে দায়িত্ব পালন করেন।
তার রচিত গ্রন্থগুলির মধ্যে 'দ্বি-হেলিক্স: ডি. এন. এ. -এর গঠন আবিষ্কারের ভেতরের কাহিনী' বা 'The Double Helix: A Personal Account of the Discovery of the Structure of DNA'(১৯৬৮) সবচেয়ে বিখ্যাত। এটি বিজ্ঞানবিষয়ক সর্বকালের সবচেয়ে জনপ্রিয় গুটিকয় গ্রন্থের একটি। এছাড়া তিনি আরো লিখেছেন:
উইলিয়াম হার্শেল

স্যার ফ্রিডরিশ উইলিয়াম হার্শেল (; ; নভেম্বর ১৫, ১৭৩৮ - আগস্ট ২৫, ১৮২২) একজন জার্মান বংশদ্ভুত ইংরেজ জ্যোতির্বিজ্ঞানী এবং সুরকার। ইউরেনাস গ্রহ আবিকারের মধ্যদিয়ে তিনি পরিচিতি এবং বিখ্যাত হন। এছাড়াও অবলোহিত বিকিরণ () সহ আরও বিভিন্ন জ্যোতির্বিদ্যা সম্পর্কিত আবিষ্কার রয়েছে।
উইলিয়াম হার্শেলের বাবা জার্মানির হ্যানোভারে সেনাবাহিনীর ব্যান্ডে বাজনা বাজাতেন। ১৭৫৭ সালে হার্শেলকে ইংল্যান্ডে পাঠানো হয়। পশ্চিম ইংল্যান্ডের বাথে তিনি সঙ্গীত শিক্ষক হয়ে ওঠেন।হার্শেল মননশীল ভাবে কৌতূহলী মানুষ ছিলেন। তার পেশা তাকে সুর-শাস্ত্রের তত্ত্ব সম্পর্কে উৎসাহিত করে তোলে এবং তিনি অঙ্ক শেখেন। এর পর তার আলোক-বিজ্ঞান ও জ্যোতির্বিদ্যায় উৎসাহ তৈরি হয়। বাজার-চলতি দূরবীক্ষণ যন্ত্র পছন্দ না হওয়ায় তিনি নিজেই তা বানাতে শুরু করেন। বোন ক্যারোলিনের সঙ্গে তিনি নক্ষত্ররাজি সম্পর্কে সামগ্রিক সমীক্ষা শুরু করেন।তারার সঙ্গে দূরত্ব কী ভাবে মাপা যাবে ? ধরা যাক আকাশে দু’টি তারা পরস্পরের খুব কাছাকাছি রয়েছে, তাদের মধ্যে একটি আমাদের কাছাকাছি রয়েছে, আর একটি দূরে। যে হেতু পৃথিবী সূর্যের চারদিকে ঘুরছে, তাই কাছের তারাটিকে দূরেরটির তুলনায় গতিশীল মনে হবে। এই ধারণাটি দিয়েছিলেন ইতালীয় বিজ্ঞানী গ্যালিলেও এবং হার্শেল কাছাকাছি থাকা দু’টি তারাকে নজর করা শুরু করলেন।১৭৮১ সালের ১৩ মার্চ তিনি একটি অদ্ভুত নীহারিকা লক্ষ্য করলেন, যেটি একটি ধূমকেতুও হতে পারে। সেটি ছিল সপ্তম গ্রহ ইউরেনাস। অনেক জ্যোতির্বিজ্ঞানী এর আগে এটা দেখে ভেবেছিলেন একটা একটা নক্ষত্র। হার্শেলই এটা প্রথম বার বার দেখেন এবং লক্ষ্য করেন এটা সরে সরে যাচ্ছে।এই আবিষ্কার হার্শেলকে বিখ্যাত করে দিল। রয়্যাল সোসাইটি অফ লন্ডন তাঁকে কোপলে মেডেল দিল। ইংল্যান্ডের রাজা তার পৃষ্ঠপোষক হলেন।হার্শেল তার আকাশ দেখা চালিয়ে গেলেন। তিনি প্রমাণ করলেন, আকাশে আমরা যে ছায়াপথ দেখি, তা আসলে আমাদের সৌরজগতেরই অংশ। এটা কোটি কোটি তারার সমষ্টি, আকারটা ইডলির মতো।একটি আবছা বস্তুর প্রতি হার্শেলের উৎসাহ তৈরি হল। এ জন্য তিনি একটি বড় দূরবীক্ষণ যন্ত্র তৈরি করলেন। ১৭৮৯ সালে ৪ ফুট লম্বা আয়না-সহ সেই যন্ত্রটি তৈরি হল। তিনি একটি ২০০০ নক্ষত্রের নীহারিকাপুঞ্জ খুঁজে পেলেন। ১৮৯৬ সালে তাদের কাজ সম্পূর্ণ হল এবং তা নিউ জেনারেল ক্যাটালগ ও ইনডেক্স ক্যাটালগে যুক্ত হল। সেখানে ১৫০০০বস্তুর কথা লিপিবদ্ধ হল। এর পুরোটাই দেখে পাওয়া গিয়েছিল। ফোটোগ্রাফির সাহায্য নেওয়া হয়নি।হার্শেলের কিছু ধারণা পরে ভুল প্রমাণিত হয়। সূর্যের কালো দাগগুলিকে তিনি গর্ত ভেবেছিলেন কিন্তু সেগুলো আসলে আগুনের শিখার মধ্যে দেখতে পাওয়া কৃষ্ণবর্ণ পাহাড় ছাড়া কিছু নয়।তার জীবনের শেষ দিকে হার্শেল উপলব্ধি করেন, অনেকগুলি কাছাকাছি থাকা নক্ষত্রজোড় আসেল যুক্ত হয়ে থাকা দু’টি তারা। এর একটি উদাহরণ, ক্যাস্টর, জেমিনির নক্ষত্রজোড়া। বারবার দেখে হার্শেল সিদ্ধান্তে পৌঁছন, যমজ তারাগুলি পরস্পরকে কেন্দ্র করে ঘুরছে প্রতি ৩৪২ বছরে। সেই প্রথম নিউটনের অভিকর্ষের সূত্রকে সৌর জগতের বাইরে, তারাদের জগতেও ক্রিয়াশীল দেখা যায়।
সারগাম (প্রতিষ্ঠান)

সারগাম বাংলাদেশের সবচেয়ে পুরনো এবং সফল অডিও ক্যাসেট প্রযোজনাকারী প্রতিষ্ঠানগুলোর একটি। ১৯৮৫ সালে তৎকালীন পশ্চিম জার্মানি ফেরত এক বাংলাদেশীর উদ্যোগে এই সারগামের যাত্রা শুরু হয়। সারগাম-এর প্রথম প্রকাশিত অ্যালবাম অবসকিউর ব্যান্ডের "ভলিউম ১"।
প্রতিষ্ঠার পর থেকেই সারগাম বিভিন্ন ধরনের অ্যালবাম বের করত। তার মাঝে ব্যান্ড গান ছাড়াও আধুনিক, পপ, রবীন্দ্র, নজরুল সহ সব ধারার জনপ্রিয় সব শিল্পীদের অ্যালবাম বের করতো। এর পাশাপাশি সারগাম থেকে মাঝে মাঝে ইংরেজি অ্যালবামও বের হত।
এর ক্যাসেটের কোণায় অ্যালবামের সংখ্যা লেখা থাকতো যেমনঃ সারগাম ১, সারগাম ২। এর ফলে প্রকাশিত অ্যালবামটি সারগামের কত তম অ্যালবাম সেটা সহজে বুঝা যেতো।
বাংলা গানে ব্যান্ডের পথচলা সারগামের হাত ধরে শুরু হয় এবং অন্যতম পৃষ্ঠপোষক হিসেবে এর নাম সবচেয়ে উল্লেখ্যযোগ্য। বাংলাদেশে মেটাল ধারাকে জনপ্রিয় এবং প্রতিষ্ঠিত করতে সারগামের ভূমিকা অবিস্মরণীয়।
সারগাম প্রযোজনা করেছে এমন ব্যান্ডের তালিকাঃ 
সারগাম-এর প্রথম প্রকাশিত অ্যালবাম অবসকিউর ব্যান্ডের "ভলিউম ১"। এই অ্যালবামে ছিল "মাঝ রাতে চাঁদ", "ছাইরা গেলাম মাটির পৃথিবী", "ভণ্ড বাবা" সহ মোট ১২টি গান, যা তৎকালীন সময়ে খুবই জনপ্রিয় হয়েছিলো। এই অ্যালবামটি বাংলা ব্যান্ড গানের সর্বকালের সেরা অ্যালবামগুলোর একটি বিবেচনা করা হয়।
সারগাম থেকে অনেক ব্যান্ডের প্রথম অ্যালবাম বের হয়েছে, যারা পরবর্তিতে জনপ্রিয়তা পেয়েছে।
ব্যান্ডের পাশাপাশি জনপ্রিয় শিল্পীদের একক অ্যালবামেও ছিল সারগাম-এর আধিপত্য।
ক্যারি মুলিস

ক্যারি ব্যাঙ্কস মুলিস (১৯৪৪–২০১৯) একজন নোবেল পুরস্কার বিজয়ী মার্কিন জীবন-রসায়নবিজ্ঞানী। তিনি পলিমার শৃঙ্খল বিক্রিয়া(PCR বা Polymerage Chain Reaction) পদ্ধতি আবিষ্কারের জন্য বিখ্যাত।
ক্যারি মুলিস ১৯৪৪ সালের ২৮শে ডিসেম্বর মার্কিন যুক্তরাষ্ট্রের উত্তর ক্যারোলিনার লিনোয়াতে জন্মগ্রহণ করেন। কিন্তু তিনি বেড়ে ওঠেন দক্ষিণ ক্যারোলিনার কলাম্বিয়াতে। তিনি জর্জিয়া ইন্সটিটিউট অব টেকনোলজি থেকে রসায়নে ১৯৬৬ সালে ব্যাচেলর অব সায়েন্স ডিগ্রি অর্জন করেন। ১৯৭৩ সালে বার্কলেতে ইউনিভার্সিটি অব ক্যালিফোর্নিয়া, বার্কলে থেকে তিনি পিএইচ. ডি. ডিগ্রী অর্জন করেন। ১৯৯৩ সালে PCR পদ্ধতি আবিষ্কারের জন্য তিনি জাপান পুরস্কার এবং নোবেল পুরস্কার লাভ করেন। তিনি লা জোলা এবং ক্যালিফোর্নিয়ার অ্যান্ডারসন ভ্যালিতে তার স্ত্রী ন্যান্সির সাথে বসবাস করতেন।
তার রচিত Dancing Naked in the Mind Field(১৯৯৮) খুবই জনপ্রিয় একটি জীবনীকেন্দ্রিক রচনা। এই বইটি তিনি তার প্রিয়তমা স্ত্রী ন্যান্সি লায়ার কসগ্রোভ মুলিস এর নামে উৎসর্গ করেছেন এবং এর মুখবন্ধে তিনি যে বাক্যকটা লিখেছেন, তাতে স্ত্রীর প্রতি তার অথৈ ভালোবাসা যেন স্নিগ্ধ করে একচিলতে হেসেছে।
নীলক্ষেত

নীলক্ষেত বাংলাদেশের ঢাকা শহরের একটি এলাকা। এটির পূর্বে ঢাকা বিশ্ববিদ্যালয়, পশ্চিমে মিরপুর রোড ও ঢাকা নিউ মার্কেট, উত্তরে এলিফ্যান্ট রোড, এবং দক্ষিণে আজিমপুর ও বিজিবি/পিলখানা এলাকা অবস্থিত। বইয়ের বাজারের জন্য নীলক্ষেত বেশ পরিচিত।
ব্রিটিশরা এদেশে আসার পর থেকেই ইউরোপিয়ানরা বিভিন্ন এলাকায় নীল চাষ শুরু করে। সেই সময় ঢাকার নীলক্ষেত এলাকার বিরাট প্রান্তরজুড়ে নীল চাষ করা হতো। দীর্ঘকাল ধরে সেই নীল চাষ চলে। সেই এলাকাটিতে নীল উৎপন্ন হতো প্রচুর। প্রচুর নীল উৎপন্ন হতো বলেই আজও নীলক্ষেতের নামের সাথে নীল শব্দটি জড়িয়ে আছে। লোকজন এলাকাটিকে চিনেছেও এ নামে। নীলক্ষেত এলাকার নামকরণ করা হয় নীলচাষের স্থান থেকে। যেসব জমিতে চাষাবাদ করা হয় সেই জমিকে ক্ষেত নামে অবহিত করা হয়। এটা বেশ আগের রীতি। নীল এবং চাষাবাদের ক্ষেত এই দুয়ের মিশ্রনে নাম হয় নীলক্ষেত। 
আগে নীলক্ষেত এলাকায় কোন বসতি ছিল না। শুধুই নীল চাষ হতো। ১৮৪৭ সালের দিকে ঢাকায় ৩৭টি নীলকুঠি ছিল। তবে পরবর্তীতে নীলক্ষেত এলাকাটিতে বিশ্ববিদ্যালয়ের আবাসিক হলসহ আরো অনেক প্রতিষ্ঠান গড়ে উঠেছে।
বর্তমানে এই এলাকাটি ঢাকা শহরের পুরাতন বই বেচা কেনার কেন্দ্রস্থল। এখানে শতাধিক বই এর দোকান রয়েছে, যা বই কেনা-বেচার ব্যবসায় জড়িত। তাছাড়া এখানে প্রকৌশল, বিজ্ঞান ও চিকিৎসা বিজ্ঞান সংক্রান্ত বিভিন্ন পাঠ্য পুস্তকের দোকানগুলিও অবস্থিত। ফটোকপি, ও প্রকাশনা ব্যবসায়-সংক্রান্ত অধিকাংশ দোকান নীলক্ষেতে অবস্থিত।
বেনাপোল

বেনাপোল ভারতের সীমান্তবর্তী বাংলাদেশের একটি পোর্ট থানা। বেনাপোল পোর্ট থানার অধীন তিনটি ইউনিয়ন ও একটি পৌরসভা রয়েছে। পৌরসভা ও ইউনিয়নগুলো যথাক্রমে বেনাপোল পৌরসভা, ইউনিয়ন, পুটখালী ইউনিয়ন ও বাহাদুরপুর ইউনিয়ন। বেনাপোলে বাংলাদেশের প্রধান এবং সবচেয়ে বড় স্থলবন্দর অবস্থিত। এই স্থলবন্দরের শুল্ক কার্যক্রম পরিচালনার জন্য রয়েছে বেনাপোল কাস্টম হাউজ। স্থলবন্দরের কার্যক্রম পরিচালনা করে বাংলাদেশ স্থলবন্দর কর্তৃপক্ষ। ভারত-বাংলাদেশ সীমান্তবর্তী বন্দরনগরী বেনাপোল যশোর জেলার শার্শা উপজেলার অন্তর্গত। বেনাপোল ৮৫ যশোর-১ এলাকার অধীন।
বেনাপোল বাংলাদেশের প্রথম সারির একটি পৌরশহর। এই পৌরশহর বর্তমানে শার্শা উপজেলা নির্বাহী কর্মকর্তা (ইউএনও) দ্বারা পরিচালিত হচ্ছে। শার্শা উপজেলার বর্তমান নির্বাহী কর্মকর্তা (ইউএনও) ড. কাজী নাজিব হাসান। বেনাপোল রেলস্টেশনের মধ্য দিয়ে বাংলাদেশ-ভারতের মধ্যকার রেল চলাচল করে। বেনাপোলের বিপরীতে ভারতের দিকের অংশটি পেট্রাপোল নামে পরিচিত। এটি পশ্চিমবঙ্গের বনগাঁ মহকুমার অন্তর্ভুক্ত। বেনাপোল থেকে পশ্চিমবঙ্গের কলকাতার দূরত্ব মাত্র ৮০ কিলোমিটার। বেনাপোলে দুটি বাস টার্মিনাল আছে, যার একটি আন্তর্জাতিক মানের। একটি ট্রাক টার্মিনাল আছে। একটি কমিউনিটি সেন্টার আছে। হাই স্কুল মাঠ নামে একটি বড় খেলার মাঠ আছে। একটি ডিগ্রী কলেজ আছে যার নাম বেনাপোল ডিগ্রী কলেজ। বেনাপোলে একটি বড় পৌর প্রবেশদ্বার আছে। বেনাপোল পৌর ভবন ৩ নং বেনাপোল ওয়ার্ডে অবস্থিত।
বেনাপোল যশোর জেলার, শার্শা উপজেলার অন্তর্গত একটি পৌরশহর। এর নিজস্ব একটি থানা আছে। এই থানাটি বেনাপোল পোর্ট থানা নামে পরিচিত।
বাংলাদেশ ও ভারতের মধ্যকার স্থল বাণিজ্যের প্রধান কেন্দ্র হিসাবে বেনাপোল স্থল বন্দর ব্যবহৃত হয়। এটি বাংলাদেশের সর্ববৃহৎ এবং প্রধান স্থল বন্দর। বেনাপোল হতে কলকাতা মাত্র ৮০ কিলোমিটার দূরে অবস্থিত। মোট স্থলবাণিজ্যের ৯০% এই বেনাপোলের মাধ্যমে সংঘটিত হয়ে থাকে। ১৯৯৬-৯৭ অর্থবছরে এখানে ৫০০ কোটি টাকার পণ্য বাণিজ্য সংঘটিত হয়। প্রতি বছর সরকার বেনাপোল স্থলবন্দর থেকে প্রায় ১০ হাজার কোটি টাকারও বেশি রাজস্ব অর্জন করে। এছাড়া বাংলাদেশ থেকে স্থল পথে গমনের প্রধান পথ যশোর-বেনাপোল-বনগাঁ-কোলকাতা গ্র্যান্ডট্রাংক রোড। এই পথে প্রতিদিন শত শত ভ্রমণকারী চলাচল করে থাকে। সকাল ৮টায় কার্যক্রম শুরু হয়।। এছাড়া রাজধানী ঢাকার সাথে সহজ যোগাযোগ এর জন্য, বেনাপোল থেকে নিয়মিত চলাচল করে "বেনাপোল এক্সপ্রেস" এবং "রুপসী বাংলা" নামে দুইটি ট্রেন।
দহগ্রাম ইউনিয়ন

দহগ্রাম ইউনিয়ন বাংলাদেশের লালমনিরহাট জেলার পাটগ্রাম উপজেলার একটি ইউনিয়ন ও বাংলাদেশের অন্যতম বৃহৎ ছিটমহল, যা ভারতের মূল ভূখণ্ডের মধ্যে অবস্থিত। এর তিন দিকে ভারতের পশ্চিমবঙ্গ রাজ্যের কোচবিহার জেলা, একদিকে তিস্তা নদী, নদীর ওপারেও ভারতীয় ভূখণ্ড। ভৌগোলিক কারণে এটি দহগ্রাম-আঙ্গোরপোতা ছিটমহল নামেই বেশি পরিচিত। এ ইউনিয়নের মোট আয়তন ২২.৬৮ বর্গ কিমি. ও মোট জনসংখ্যা প্রায় ২০,০০০ জন। ১৯৮৫ সালে দহগ্রাম ও আঙ্গরপোতা ছিটমহল একত্রে পাটগ্রাম উপজেলার একটি স্বতন্ত্র ইউনিয়ন (দহগ্রাম ইউনিয়ন) হিসেবে ঘোষণা করা হয়। ১৯৮৯ খ্রিষ্টাব্দের ১৯ আগস্টে এখানে ইউনিয়ন পরিষদের উদ্বোধন করা হয়।
১৯৪৭ খ্রিস্টাব্দে ভারত বিভাগের সময় তদানিন্তন বাংলা প্রদেশটি ব্রিটিশ শাসকেরা ভারত ও পাকিস্তানের মধ্যে ভাগ করে দেয়। মুসলিম সংখ্যাগরিষ্ঠতার ফলে দহগ্রাম, যা ভারতীয় ভূখণ্ড দ্বারা চারিদিকে পরিবেষ্ঠিত, তৎকালীন পূর্ব পাকিস্তানের ভাগে পড়ে। এটি ছিল ভারতে অবস্থিত পাকিস্তানের বৃহত্তম ছিটমহল। ১৯৫৩ সালের পূর্বে পাকিস্তান দাবি করেছিল যে, দহগ্রাম পূর্ব পাকিস্তানের মূল ভূখণ্ডের সাথে সরাসরি ভাবে যুক্ত। কিন্তু মানচিত্র পর্যালোচনা করে দেখা যায় যে, এটি পূর্ব পাকিস্তান সীমান্ত হতে প্রায় ৮৫ মিটার পশ্চিমে অবস্থিত। তখন থেকে এটি দুই দেশের মধ্যকার বিরোধের অন্যতম প্রধান বিষয় হয়ে দাঁড়ায়।
বাংলাদেশের স্বাধীনতা যুদ্ধের পরে ভারত ও বাংলাদেশ সরকারের মধ্যে ছিট মহল সংক্রান্ত বিরোধ নিরসনের জন্য চুক্তি হয়। কিন্তু এই চুক্তি বাস্তবায়িত হয় নাই, এবং দহগ্রাম সংক্রান্ত বিবাদ এখন পর্যন্ত বিরাজমান থেকে যায়। ১৯৮২ সালে একটি নতুন চুক্তি স্বাক্ষরিত হয়, যা ১৯৯২ সালে বাস্তবায়িত হয়। এই চুক্তি অনুসারে ভারত, দহগ্রাম-আঙ্গরপোতাবাসীদের বাংলাদেশের মূল ভূখণ্ডের সাথে যোগাযোগ স্থাপনের জন্য আয়তনের একটি ভূমি বাংলাদেশকে ইজারা হিসেবে দেয় যা বর্তমানে তিনবিঘা করিডোর হিসেবে খ্যাত।
পূর্বে করিডোরটি দিনের ১২ ঘণ্টা সময়ের জন্য উন্মুক্ত করে দেওয়া হত, এতে দহগ্রাম-আঙ্গরপোতার অধিবাসীদের কঠিন সমস্যার সম্মুখীন হতে হত কারণ সেসময় সেখানে কোন হাসপাতাল ও শিক্ষাপ্রতিষ্ঠান ছিল না।
২০১১ সালের ৬ই সেপ্টেম্বর ঢাকায় বাংলাদেশের প্রধানমন্ত্রী ও ভারতের প্রধানমন্ত্রীর মধ্যকার একটি চুক্তি অনুযায়ী বর্তমানে করিডোরটি ২৪ ঘণ্টাই উন্মুক্ত করে দেওয়া হয়েছে।
২০১১ সালের ১৯শে অক্টোবর বাংলাদেশের প্রধানমন্ত্রী শেখ হাসিনা কর্তৃক আনুষ্ঠানিকভাবে করিডোরটি উন্মুক্ত ঘোষণা করা হয়।
২০১১ সালের পূর্বে দহগ্রাম-আঙ্গরপোতাতে কোন হাসপাতাল বা কলেজ ছিল না। ২০১১ সালের ১৯শে অক্টোবর প্রধানমন্ত্রী শেখ হাসিনা দহগ্রামে একটি দশ শয্যার হাসপাতাল ও দহগ্রাম ইউনিয়ন পরিষদের উদ্বোধন করেন।
সিরাজগঞ্জ

সিরাজগঞ্জ() মধ্য বাংলাদেশের রাজশাহী বিভাগ এবং উত্তরবঙ্গের অন্যতম গুরুত্বপূর্ন শহর এবং বাংলাদেশের ১৪ তম বৃহৎ শহর। ও উত্তরবঙ্গের মধ্য চতুর্থ বৃহত্তম শহর। এটি যমুনা নদীর পশ্চিম তীরে, এবং ঢাকা শহর হতে প্রায় ১১০ কিলোমিটার (৭০ মাইল) উত্তর-পশ্চিমে অবস্থিত। সিরাজগঞ্জ শহর একই সাথে সিরাজগঞ্জ জেলা ও সদর উপজেলার প্রশাসনিক সদরদপ্তর। এর মোট আয়তন ৩১.২৭ বর্গকিলোমিটার ও জনসংখ্যা ৫০০,০০০ জন এর উর্ধে। যমুনা সেতুর পশ্চিম প্রান্ত থেকে সিরাজগঞ্জ শহরের দুরত্ব ৮ কিলোমিটার। সিরাজগঞ্জ জেলাকে উত্তরবঙ্গের প্রবেশদ্বার বলা হয়।
বেলকুচি থানায় সিরাজউদ্দিন চৌধুরী নামক একজন ভূস্বামী (জমিদার) ছিলেন। তিনি তার নিজ মহালে একটি গঞ্জ স্থাপন করেন। তার নামানুসারে এর নামকরণ করা হয় সিরাজগঞ্জ। কিন্তু এটি ততটা প্রসিদ্ধি লাভ করেনি। যমুনা নদীর ভাঙ্গনের ফলে ক্রমে তা নদীগর্ভে বিলীন হয় এবং ক্রমশঃ উত্তর দিকে সরে আসে। সে সময় সিরাজউদ্দিন চৌধুরী ১৮০৯ সালের দিকে খয়রাতি মহল রূপে জমিদারি সেরেস্তায় লিখিত ভূতের দিয়ার মৌজা "নিলামে" ক্রয় করেন। তিনি এই স্থানটিকে ব্যবসা-বাণিজ্যের প্রধান স্থানরূপে বিশেষ সহায়ক মনে করেন। এমন সময় তার নামে নামকরণকৃত সিরাজগঞ্জ স্থানটি পুনরায় নদীভাঙ্গনে বিলীন হয়। তিনি ভূতের দিয়ার মৌজাকেই নতুনভাবে সিরাজগঞ্জ নামে নামকরণ করেন। ফলে ভূতের দিয়ার মৌজাই সিরাজগঞ্জ নামে স্থায়ী রূপ লাভ করে।
সিরাজগঞ্জ রাজধানী ঢাকা থেকে উত্তর-পশ্চিমে, রাজশাহী থেকে উত্তর-পূর্বে এবং বগুড়া থেকে দক্ষিণ-পূর্বে, ২৪º২২΄ উত্তর অক্ষাংশ থেকে ২৪º৩৭΄ উত্তর অক্ষাংশ পর্যন্ত এবং ৮৯º৩৬΄ পূর্ব দ্রাঘিমাংশ থেকে ৮৯º৪৭΄ দ্রাঘিমাংশে অবস্থিত। এর মোট আয়তন ৩১.২৭ বর্গকিলোমিটার।
২০২২ সালের আদমশুমারী অনুযায়ী সিরাজগঞ্জ শহরের মোট জনসংখ্যা ৪,৫০,০০০ জন। এ শহরের জনসংখ্যার ঘনত্ব প্রতি বর্গকিলোমিটারে ১৪,০০০ জন মানুষ বসবাস করে। নারী পুরুষের লিঙ্গ অনুপাত ১০০ঃ১০২ এবং শিক্ষার হার ৯৮.২%(৭ বছরের উর্দ্ধে)। শহরে মোট থানা রয়েছে ৩৭৪৪২টি।
শহরে দুটি মেডিকেল কলেজ রয়েছে, পাবলিক শহীদ এম মনসুর আলী মেডিকেল কলেজ এবং বেসরকারি নর্থ বেঙ্গল মেডিকেল কলেজ ও হাসপাতাল। 
নগরীতে কলেজ রয়েছে আটটি। এর মধ্যে রয়েছে সিরাজগঞ্জ সরকারি কলেজ, ইসলামিয়া সরকারি কলেজ, এবং সরকারি রশিদাজ্জোহা মহিলা কলেজ। 
বি.এল. সরকারি উচ্চ বিদ্যালয়, সবুজ কানন স্কুল এন্ড কলেজ, সিরাজগঞ্জ বিদ্যুৎ উন্নয়ন বোর্ড মাধ্যমিক বিদ্যালয়, সিরাজগঞ্জ পুলিশ লাইন্স স্কুল এন্ড কলেজ,সালেহা ইসহাক সরকারি বালিকা উচ্চ বিদ্যালয় এবং ভিক্টোরিয়া উচ্চ বিদ্যালয় উল্লেখযোগ্য মাধ্যমিক বিদ্যালয়। 
সিরাজগঞ্জ থেকে প্রকাশিত উল্লেখযোগ্য বাংলা দৈনিক পত্রিকাগুলোর মধ্যে রয়েছে দৈনিক যমুনা প্রবাহ, দৈনিক আজকের সিরাজগঞ্জ, দৈনিক যুগের কথা, দৈনিক সিরাজগঞ্জ কণ্ঠ, আমাদের সিরাজগঞ্জ
বিশ্বম্ভরপুর উপজেলা

বিশ্বম্ভরপুর বাংলাদেশের সুনামগঞ্জ জেলার অন্তর্গত একটি উপজেলা।
এই উপজেলার উত্তরে ভারতের মেঘালয়, দক্ষিণে সুনামগঞ্জ সদর উপজেলা ও জামালগঞ্জ উপজেলা, পূর্বে সুনামগঞ্জ সদর উপজেলা, পশ্চিমে জামালগঞ্জ উপজেলা ও তাহিরপুর উপজেলা।
বিশ্বম্ভরপুর উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিশ্বম্ভরপুর থানার আওতাধীন।
বিশ্বম্ভরপুর উপজেলায় আছে জালুখালি নদী।
গুরুত্বপূর্ণ শিক্ষা প্রতিষ্ঠানসমূহ
দোয়ারাবাজার উপজেলা

দোয়ারাবাজার বাংলাদেশের সুনামগঞ্জ জেলার অন্তর্গত একটি উপজেলা।
এই উপজেলার উত্তরে ভারতের মেঘালয়, দক্ষিণ ছাতক উপজেলা, পূর্বে ছাতক উপজেলা ও সিলেট সদর উপজেলা, পশ্চিমে সুনামগঞ্জ সদর উপজেলা। সুনামগঞ্জ থেকে দোয়ারাবাজারের দূরত্ব প্রায় ১৫ কি.মি. । সিলেট থেকে প্রায় ৬৫ কি.মি.। দোয়ারাবাজার সুরমা নদীর উত্তর পারে হওয়ায় সড়ক পথে সরাসরি যোগাযোগ নেই। ভারত সীমান্তের কাছে হওয়ায় খুব শীত পড়ে এখানে।
দোয়ারাবাজার উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দোয়ারাবাজার থানার আওতাধীন।
দোয়ারাবাজার নামটা এসেছে মূলত উপজেলার বাজারটি দুইবার স্থানান্তর করা থেকে। সুরমা নদীর নদীভাঙনের ফলে বাজারটিকে দুইবার স্থানান্তর করতে হয় যা সিলেটি "দুই আরা" বা দুই বার থেকে দুয়ারা বা দোয়ারা শব্দটি এসেছে। এই উপজেলা ১৯৮৫ সালে ছাতক উপজেলার ছয়টি ইউনিয়ন নিয়ে গঠিত হয়। বর্তমানে নতুন তিনটি ইউনিয়ন নিয়ে মোট ইউনিয়ন নয়টি।
দোয়ারাবাজার উপজেলায় রয়েছে ছয়টি নদী। সেগুলো হচ্ছে খাসিয়ামারা নদী, বোগলা নদী, সুরমা নদী, নয়াগাঙ নদী এবং চেলা নদী।
মুহিবুর রহমান মানিক বালিকা উচ্চ বিদ্যালয় অত্র অঞ্চলের প্রথম বালিকা উচ্চ বিদ্যালয়।
প্রাকৃতিক গ্যাসক্ষেত্র টেংরাটিলা এখানে অবস্থিত।
আলবুর্‌জ

আলবুর্‌জ (ফার্সি: البرز) উত্তর ইরানের একটি পর্বতমালা। উত্ত-পশ্চিমে আরমেনিয়ার সীমান্ত থেকে শুরু করে কাস্পিয়ান সাগরের দক্ষিণ প্রান্ত পর্যন্ত এবং পূর্বদিকে তুর্কমেনিস্তান ও আফগানিস্তানের সীমান্ত পর্যন্ত এই পর্বতমালা বিস্তৃত। মধ্য প্রাচ্যের বৃহত্তম পর্বত দামাবান্দ এই পর্বতমালায় অবস্থিত। এটি ৫৬০ মাইল (৯০০ কিমি) দীর্ঘ।
কাস্পিয়ান সাগর

কাস্পিয়ান সাগর আয়তনে অনুসারে পৃথিবীর বৃহত্তম আবদ্ধ জলাশয়। একে পৃথিবীর বৃহত্তম হ্রদ হিসেবে আখ্যায়িত করা হয়েছে যার আয়তন একটি সম্পূর্ণ সাগরের সমান। এ সাগর এশিয়া ইউরোপের মাঝে, ককেসাস পর্বতমালার পূর্বে এবং স্তেপ ও মধ্য এশিয়ার পশ্চিমে অবস্থিত।এর পৃষ্ঠতলীয় ক্ষেত্রফল ৩৭১,০০০ বর্গ কিলোমিটার (১৪৩,২৪৪ বর্গ মাইল) (কারাবোগাজগল উপহ্রদ বাদে) এবং আয়তন ৭৮,২০০ ঘন কিলোমিটার (১৮,৭৬১ ঘন মাইল)।এর লবণাক্ততা প্রায় ১.২% (১২গ্রাম/লিটার) যা অন্যান্য সাগরের এক তৃতীয়াংশ।
এটি উত্তরে কাজাখস্তান, পশ্চিমে আজারবাইজান,দক্ষিণে ইরান এবং দক্ষিণ-পূর্বে তুর্কমেনিস্তান ঘিরে আছে।কাস্পিয়ান সাগর সামুদ্রিক মাছের ডিম ও তেল শিল্পের জন্য অধিক পরিচিত।তবে তেল শিল্পের বর্জ্য সাগরে ফেলার কারণে এখানকার জীবের উপর খারাপ প্রভাব পড়ছে।
কাস্পিয়ান সাগর উত্তর থেকে দক্ষিণে প্রায় ১,২০০কিমি (৭৫০মাইল) জুড়ে বিস্তৃত, এর গড় প্রশস্ততা ৩২০কিমি (২০০মাইল)।এছাড়া এর পানির পৃষ্ঠ সমুদ্রপৃষ্ঠ থেকে ২৭মিটার (৮৯ ফুট) নীচু এবং দক্ষিণাংশের সমুদ্রতল সমুদ্রপৃষ্ঠ থেকে ১,০২৩মিটার (৩,৩৫৬ ফুট) নীচু।
সম্প্রতি কাস্পিয়ান সাগরের ‘আইনগত অবস্থান’ নিয়ে ইরান, রাশিয়া, কাজাখস্তান, তুর্কমেনিস্তান ও আজারবাইজান এ সম্পর্কিত একটি চুক্তি সই করে। ইরানের সাবেক শাসক শতকরা ১১ ভাগ সম্পদ নিয়ে সন্তুষ্ট ছিল কিন্তু ইসলামি প্রজাতন্ত্র প্রতিষ্ঠিত হওয়ায় তেহরান তা কখনো মেনে নেয়নি। মধ্যপ্রাচ্যের কাস্পিয়ান সাগরের ২০ ভাগ সম্পদের মালিকানা পাচ্ছে ইরান।
সম্প্রতি সই হওয়া চুক্তিতে ২৪টি অনুচ্ছেদ রয়েছে যার মধ্যে সবচেয়ে গুরুত্বপূর্ণ অনুচ্ছেদ হচ্ছে এই সাগরে বাইরের কোনো দেশের সামরিক উপস্থিতি থাকতে পারবে না।
এছাড়া এ সাগর দিয়ে বাইরে কোনো দেশ কোনো সামরিক সরঞ্জাম পরিবহন করতে পারবে না। পাশাপাশি সদস্য দেশগুলোর কেউ কাস্পিয়ান সাগরে অবস্থিত নিজেদের কোনো সামরিক ঘাঁটি বাইরের কোনো দেশের কাছে হস্তান্তর করতে পারবে না।
আ ফেয়ারওয়েল টু আর্মস

আ ফেয়ারওয়েল টু আর্মস () আর্নেস্ট হেমিংওয়ে কর্তৃক রচিত একটি যুদ্ধ বিরোধী ইংরেজি উপন্যাস। ১৯২৯ সালে আর্নেস্ট হেমিংওয়ে রচিত একটি প্রায়-আত্মজীবনীমূলক উপন্যাস। উপন্যাসটির অধিকাংশই হেমিংওয়ে তার আরকানস'র পিগটে শ্বশুরবাড়িতে বসে লেখেন। এটি ইংরেজি ভাষায় লেখা সেরা যুদ্ধ উপন্যাসগুলির একটি হিসেবে পরিগণিত। তার লেখা বইয়ের মধ্যে এটি বেশি বিক্রি হয়েছে। উপন্যাসটি প্রথম বিশ্বযুদ্ধে ইতালীয় সেনাবাহিনীতে একজন অ্যাম্বুলেন্স চালক হিসেবে কর্মরত মার্কিন লেফটেন্যান্ট ফ্রেডেরিক হেনরি চরিত্রটির দৃষ্টিকোণ থেকে রচিত হয়েছে।
প্রথম বিশ্বযুদ্ধকে নিয়ে লেখা একটি প্রেমের উপন্যাস এটি। উপন্যাসের প্রধান চরিত্র "ফ্রেডারিক হেনরি" ইতালীয় সেনাবাহিনীর মেডিকেল কোরে কাজ করে। চিকিৎসার কাজ করতে গিয়ে তার সাথে পরিচয় হয় নার্স ক্যাথরিন বার্কলের। একে অপরের প্রেমে পড়ে যায়। এক রাতে যুদ্ধচলাকালিন সময়ে গুরুত্বরভাবে জখম হন। হাসপাতালে ভর্তি হয়ে পুনরায় ক্যথরিনের সাথে দেখা হয় এবং সুন্দর দিন কাটাতে থাকে। এরমধে হেনরিকে চলে যেতে হয় যুদ্ধক্ষেত্রে। সেই সময় ক্যাথরিন সন্তানস্মভবা হন।
যুদ্ধক্ষেত্র পালিয়ে হেনরি ক্যাথরিনের কাছে চলে আসে। কিন্তু পালিয়েই বিপদে পড়ে। কারণ, ধরা পড়লেই হয়তো বা মৃত্যুদণ্ডে দণ্ডিত হতে হবে।তখন তারা দুজনে পোল্যান্ডে চলে যান। অবশেষে ক্যাথরিন মারা যায় সন্তান প্রসব করতে গিয়ে।
বইটির বাংলা ভাষাতে প্রথম অনুদিত হয় ১৯৬০-এর দশকে। অনুবাদ করেন অধ্যাপক কাম্রুল ইসলাম প্রকাশক মাওলা ব্রাদার্স। অনুবাদের নাম দেয়া হয় 'আর যুদ্ধ নয়'। মূল বইয়ের নামে নাম রেখে সেবা প্রকাশনী থেকে ১৯৮৮ সালেও এটি প্রকাশিত হয়েছিল। অনুবাদ করেন নিয়াজ মোরশেদ। এটা দ্বিতীয় প্রকাশ হয় ২০০২ সালে। বইটির প্রকাশক কাজী আনোয়ার হোসেন এবং প্রচ্ছদ পরিকল্পনা করেছেন আসাদুজ্জামান।
পাওলো কোয়েলহো

পাওলো কোয়েলহো () একজন ব্রাজিলীয় ঔপন্যাসিক এবং গীতিকার। তিনি ব্রাজিলের রাজধানী রিও ডি জেনেইরোতে জন্মগ্রহণ করেন। তার সবচেয়ে বিখ্যত উপন্যাসের নাম দ্যা আলকেমিস্ট যা ৮০ টি ভাষায় অনূদিত হয়েছে। তার লেখায় ভালোবাসা, আধ্যাত্মিকতা এবং দর্শনের প্রভাব মুখ্য। আলকেমিস্ট বইটিতে গল্পের নায়কের সাথে আফ্রিকায় এক আলকেমিস্টের সাক্ষাৎ হয়। সেখান থেকেই কাহিনীর শুরু। কোয়েলু জাতীয় ও আন্তর্জাতিক বেশ কিছু পুরস্কারে ভূষিত হয়েছেন এবং তার এই বইটি একটি পাবলিশিং ফেনোমেনা হিসেবে স্বীকৃতি পেয়েছে।
কোয়েলুর জন্ম ব্রাজিলের রাজধানী রিও ডি জেনেইরোতে। সেখানেই প্রাথমিক শিক্ষা এবং পরবর্তীতে আইন শিক্ষার শুরু। কিন্তু ১৯৭০ সালে তিনি ভ্রমণের উদ্দেশ্যে পড়াশোনা ছেড়ে দেন। ঘুরে বেড়ান মেক্সিকো, পেরু, বলিভিয়া এবং চিলি সহ ইউরোপ ও উত্তর আফ্রিকার বিভিন্ন দেশে। তারপরই শুরু করেন লেখালেখি। অনেক বিখ্যাত ব্রাজিলীয় গায়কদের গান তিনি রচনা করেছেন যাদের মধ্য আছেন এলিস রেজিনা ও রিটা লি। গানের জগতে সবচেয়ে গুরুত্বপূর্ণ কাজটি করেছেন Raul Seixas-এর সাথে। তারা একসাথে Eu nasci há dez mil anos atrás (আমি জন্মেছিলাম দশ হাজার বছর আগে) এবং Gita and Al Capone এর মত বিখ্যাত গানসহ প্রায় ৬০ টি গান রচনা করেন।
Seixas কোয়েলুকে যোগাযোগের এক অভিনব জাদু শিক্ষা দেন। এটি এমন একটি তথ্য যা বোঝার জন্য যথেষ্ট সহজ যদিও তাতে বাস করা সবচেয়ে কঠিন। এটি প্রার্থনার এক বিশেষ পদ্ধতি।
ভার্ভ

ভার্ভ (varve) হল পলল বা পাললিক শিলার এক ধরনের বার্ষিক স্তর। এটি একটি ইংরেজি শব্দ যা সুয়েডীয় শব্দ varv থেকে এসেছে। সুযেডীয় ভাষায় এর অর্থ হল নিয়মিত পুনরাবৃত্তি। ১৮৬২ সালে সুইডেনের ভূতাত্ত্বিক জরিপের সময়ে তৈরি মানচিত্র সর্বপ্রথম "Hvarfig lera" নামক শব্দটি ব্যবহার করা হয় যার অর্থ ভার্ভ হয়ে যাওয়া কাঁদা। প্রথমে এই শব্দটি কেবল তুষারময় হ্রদের পললে প্রাপ্ত বার্ষিক স্তরসমূহের বিভিন্ন পৃথক পৃথক উপাদান বোঝাতে ব্যবহৃত হতো। কিন্তু ১৯১০ সালে সুয়েডীয় ভূবিজ্ঞানী ইয়েরাড্‌ দে গেএর (Gerard De Geer) সুইডেনের জাতীয় ভূবিজ্ঞান সম্মেলনে ভার্ভের একটি প্রমিত সংজ্ঞা প্রস্তাব করেন। তার পর থেকে যেকোন পাললিক স্তরের পুরোটা বোঝাতেই ভার্ভ শব্দটি ব্যবহৃত হয়ে আসছে। আধুনিক কালে "অ্যানুয়াললি ল্যামিনেটেড" নামে একটি শব্দ ব্যবহৃত হয় যা ভার্ভের সমার্থক।
ভার্ভ আবিষ্কার ভূবিজ্ঞানের ইতিহাসে অন্যতম চাঞ্চল্যকর একটি ঘটনা। কারণ এর মাধ্যমেই প্রথম মানুষ স্বাধীনভাবে সুপ্রাচীন বস্তুসমূহের বয়স এবং তখনকার সময়ের জলবায়ু পরিবর্তন সম্বন্ধে ধারণা লাভে সক্ষম হয়। ভার্ভ ব্যবহার করে প্রায় ১৮,০০০ বছর পূর্ব পর্যন্ত বয়স গণনা করা যায়।
পরিবর্তক

পরিবর্তক (Transducer) একটি যন্ত্রকৌশল যা কোন ভৌত রাশি বহনকারী শক্তি বা তথ্যকে অনুবদ্ধ অন্য একটি রাশিতে রুপান্তরিত করে। কাচের মধ্যে রাখা পারদ তাপমাপন যন্ত্র একটি অতি সাধারণ পরিবর্তক। এটি পারিপার্শ্বিক তাপমাত্রাকে পারদ স্তম্ভের দৈর্ঘ্যে রুপান্তরিত করে। এটি রুপান্তরক (Transformer) থেকে ভিন্ন। রুপান্তরক একটি রাশির স্তরকে একই রাশির ভিন্ন স্তরে রুপান্তরিত করে; যেমন: বৈদ্যুতিক রুপান্তরক বা যান্ত্রিক লিভার।
পরিবর্তক পরিমাপ এবং নিয়ন্ত্রণ ব্যবস্থায় ব্যাপকভাবে ব্যবহৃত হয়। এর প্রেক্ষিতে পরিবর্তককে দুই ভাগে ভাগ করা হয়:
বিভিন্ন ধরনের প্রচুর পরিবর্তক রয়েছে যারা ভৌত, রাসায়নিক বা জৈব মাপন অথবা নিয়ন্ত্রণ ব্যবস্থায় ব্যবহৃত হয়। এরা বৈদ্যুতিক, যান্ত্রিক, ইলেক্ট্রনীয়, তড়িৎ-যান্ত্রিক, তড়িৎ-চৌম্বক, ফোটনীয় বা ফটোভোল্টীয় ইত্যাদি যেকোন ধরনের হতে পারে। অনেক রকমের পরিবর্তক আছে রৈখিক বা কৌণিক গতি মাপার জন্য। এদের একটিকে অন্যটিতে রুপান্তরিত করা যায় রাক এবং পিনিয়ন (শিক ও খাঁজকাটা চাকা) অথবা লিড স্ক্রুর (প্রারম্ভিক যন্ত্র) মাধ্যমে।
আলতাফ মাহমুদ

আলতাফ মাহমুদ (জন্ম: ২৩ ডিসেম্বর, ১৯৩৩ - অন্তর্ধান: ১৯৭১) একজন বাংলাদেশি সুরকার, সংস্কৃতিকর্মী ও স্বাধীনতা যুদ্ধে শহিদ মুক্তিযোদ্ধা। তিনি একজন ভাষাসৈনিক ছিলেন এবং শহিদ দিবস নিয়ে রচিত আমার ভাইয়ের রক্তে রাঙানো গানটির বর্তমান সুরটিও তারই করা। এই গানের সুরকার হিসেবেই তিনি সমধিক পরিচিত।
১৯৩৩ সালের ২৩ ডিসেম্বর বরিশাল জেলার মুলাদী উপজেলার সফিপুর ইউনিয়ন এর পাতারচর গ্রামে আলতাফ মাহমুদ জন্মগ্রহণ করেন। ১৯৪৮ সালে বরিশাল জিলা স্কুল থেকে তিনি মেট্রিকুলেশন পরীক্ষা পাশ করে বিএম কলেজে ভর্তি হন। পরে তিনি চিত্রকলা শিখতে ক্যালকাটা আর্টস স্কুলে গমন করেন। বিদ্যালয়ে থাকা অবস্থাতেই মাহমুদ গান গাইতে শুরু করেন। তিনি প্রথমে প্রসিদ্ধ ভায়োলিনবাদক সুরেন রায়ের কাছে সঙ্গীতে তালিম নেন। এছাড়া তিনি গণসঙ্গীত গাইতে শিখেছিলেন যা সেই সময় তাকে অসম্ভব জনপ্রিয়তা ও বিপুল খ্যাতি এনে দেয়।
তার বিয়ে হয় সারা আরা মাহমুদের সাথে। তাদের মেয়ের নাম শাওন মাহমুদ।
১৯৭১ সালের ৩০ আগস্ট বাংলাদেশের স্বাধীনতা যুদ্ধের সময় পাকিস্তানি হানাদার বাহিনী আলতাফ মাহমুদকে ঢাকার আউটার সার্কুলার রোডের বাসা থেকে চোখ বাঁধা অবস্থায় কোথাও নিয়ে যায়। পরবর্তীতে তার আর কোন খোঁজ পাওয়া যায়নি।
১৯৫০ সালে আলতাফ মাহমুদ ঢাকায় আসেন এবং "ধূমকেতু শিল্পী সংঘে" যোগ দেন। পরবর্তীকালে তিনি এই সংস্থাটির 'সঙ্গীত পরিচালক' পদে আসীন হন। ১৯৫৪ সালে "ভিয়েনা শান্তি সম্মেলনে" মাহমুদ আমন্ত্রিত হন, কিন্তু করাচিতে পাকিস্তানি সরকার তার পাসপোর্ট আটকে দেয়ায় তিনি এখানে যোগ দিতে পারেননি। তিনি ১৯৬৩ সাল পর্যন্ত করাচিতে ছিলেন এবং ওস্তাদ আব্দুল কাদের খাঁ'র কাছে উচ্চাঙ্গ সঙ্গীত বিষয়ক তালিম নিয়েছিলেন। এছাড়া তিনি নৃত্যপরিচালক ঘনশ্যাম এবং সঙ্গীতপরিচালক দেবু ভট্টাচার্যের সহকারী হিসেবেও কাজ করেছেন। করাচি থেকে ঢাকা ফেরার পর মাহমুদ ১৯টি বিভিন্ন চলচ্চিত্রে কাজ করেছেন। এর মধ্যে রয়েছে বিখ্যাত চলচ্চিত্র জীবন থেকে নেয়া, ক্যায়সে কাহু, কার বউ, তানহা, বেহুলা, আগুন নিয়ে খেলা, দুই ভাই, সংসার, আঁকাবাঁকা, আদর্শ ছাপাখানা, নয়নতারা, শপথ নিলাম, প্রতিশোধ, কখগঘঙ, কুচবরণ কন্যা, সুয়োরাণী দুয়োরাণী, আপন দুলাল, সপ্তডিঙ্গা প্রভৃতি। এছাড়া তিনি রাজনীতি এবং বিভিন্ন সাংস্কৃতিক সংস্থার সাথেও জড়িত ছিলেন। সঙ্গীতে প্রতিভার পাশাপাশি মাহমুদ ছবিও আঁকতে পারতেন।
১৯৫৬ সালে আলতাফ মাহমুদ করাচি বেতারে প্রথম সঙ্গীত পরিবেশন করেন। তিনি 'ইত্তেহাদে ম্যুসিকি' নামে দশ মিনিটের একটি অনুষ্ঠান প্রযোজনা ও পরিচালনা করতেন।
১৯৫০ সালের দিকে তিনি ভাষা আন্দোলনের পক্ষে সমর্থন আদায়ের জন্য বিভিন্ন জায়গায় গণসঙ্গীত গাইতেন। গান গাওয়ার মাধ্যমে মাহমুদ এই আন্দোলনকে সর্বদাই সমর্থন যুগিয়েছেন। ২৩ ফেব্রুয়ারি, ১৯৫২ সালে আবদুল গাফফার চৌধুরী রচিত "আমার ভাইয়ের রক্তে রাঙানো" শিরোনামের আলোড়ন সৃষ্টিকারী গানটিতে সুর সংযোজন করে খ্যাতির শীর্ষে আরোহণ করেন। গানটির প্রথম সুরকার আব্দুল লতিফ হলেও পরবর্তীতে আলতাফ মাহমুদের সুরটিই গৃহীত হয়। এই সুরটি ১৯৬৯ সালে জহির রায়হান তার চলচ্চিত্র "জীবন থেকে নেয়া"-তে ব্যবহার করেন।
১৯৭১ সালে আলতাফ মাহমুদ স্বাধীনতা যুদ্ধে অংশগ্রহণ করেন। তিনি মুক্তিযোদ্ধাদের নিয়ে তার বাসায় গোপন ক্যাম্প স্থাপন করেন। কিন্তু ক্যাম্পের কথা ফাঁস হয়ে গেলে ১৯৭১ সালের ৩০ আগস্ট পাকিস্তানি বাহিনী তাকে আটক করে। তার ওপর অমানুষিক নির্যাতন চালানো হয়। তার বাসা থেকে আরো অনেক গেরিলা যোদ্ধা আটক হয়। এদের অনেকের সাথে তিনিও চিরতরে হারিয়ে গেছেন। পরবর্তীকালে স্বাধীন বাংলা বেতার কেন্দ্র থেকে তার দেশাত্মবোধক গান প্রচারিত হতে থাকে যা অগণিত মুক্তিযোদ্ধাকে অণুপ্রারিত করেছিল।
বেন ফস্টার

বেন ফস্টার (জন্ম ৩ এপ্রিল ১৯৮৩, লেমিংটন স্পা) একজন ইংরেজ ফুটবলার যিনি গোলরক্ষক হিসেবে খেলে থাকেন। বর্তমানে তিনি ম্যানচেস্টার ইউনাইটেডের পক্ষে ইংরেজ প্রিমিয়ার লিগে খেলেন।
এথনোলগ

এথ্‌নোলগ, মূল ইংরেজি নাম Ethnologue: Languages of the World, বিশ্বে ভাষার ব্যবহার সংক্রান্ত একটি বিখ্যাত পরিসংখ্যানিক আকরগ্রন্থ। ১৯৫১ সালে এটি প্রথম প্রকাশিত হয়। বর্তমানে মার্কিন যুক্তরাষ্ট্র ভিত্তিক অ-মুনাফাভোগী প্রতিষ্ঠান সামার ইন্সটিটিউট অফ লিঙ্গুইস্টিক্‌স এটি বিশ্বব্যাপী যুগপৎ ওয়েব ও কাগজে ছাপিয়ে থাকে। প্রতিষ্ঠানটির প্রধান উদ্দেশ্য হল সাহিত্য ও ধর্মীয় উদ্দেশ্যে ভাষার উন্নয়ন ও নথিভুক্তকরণ।
২০১৮ সালের ২১ ফেব্রুয়ারি, এথ্‌নোলগের ২১তম সংস্করণ প্রকাশিত হয়েছে। এতে উল্লেখিত বিশ্বের মোট ভাষার সংখ্যা ___ টি, যা ২০তম সংস্করণের চেয়ে ২টি কম। এর মধ্যে প্রাতিষ্ঠানিক ভাষার সংখ্যা ৫৮০টি, শক্তিশালী ভাষা ২,৪৪৬টি, বিকাশমান ভাষা ১,৫৯০টি, সংকটাপন্ন ভাষা ১,৫৫৯টি এবং বিলুপ্তির পথে যাচ্ছে এমন ভাষা ৯২২টি। ২১তম সংস্করণ অনুযায়ী ১২৯৯ মিলিয়ন ভাষাভাষীসহ চীনা ভাষা হল বিশ্বের শীর্ষ ব্যবহৃত ভাষা।
নানি

লুইজ কার্লোস আলমেইদা দা কুনহা (জন্ম ১৭ নভেম্বর ১৯৮৬, প্রাইয়া, কেপ ভার্দ), যিনি সাধারনভাবে নানি নামেই বেশি পরিচিত, একজন পর্তুগীজ ফুটবল খেলোয়াড়। বর্তমানে তিনি পার্শ্বীয় খেলোয়াড় হিসেবে খেললেও মাঝ মাঠে খেলতেও তিনি সমান দক্ষ। বর্তমানে তিনি ক্লাব পর্যায়ে ম্যানচেস্টার ইউনাইটেডে খেলেন।
কেপ ভার্দের প্রাইয়াতে নানির জন্ম। পরে তার পরিবার পর্তুগালে স্থানান্তরিত হয় এবং তিনি পর্তুগালের লিসবনের আমাদোরায় বেড়ে ওঠেন। এখানে তিনি ভ্যালেন্সিয়ার মধ্যমাঠের খেলোয়াড় ম্যানুয়েল ফের্নান্দেজের সাথে ছোটবেলার ফুটবল খেলতেন। তিনি জুনিয়র পর্যায়ের জন্য রিয়াল দি মাসামা দলে যোগ দিয়েছিলেন। পরে তিনি স্পোর্টিং লিসবনে যোগ দেন।
২০০৫-০৬ মৌসুমে নানি স্পোর্টিং এর জন্য প্রথম মৌসুমে অংশ নেন। এ মৌসুমে ৩২টি ম্যাচ খেলে তিনি ৫ গোল করেন। ২০০৬-০৭ মৌসুমে তিনি স্পোর্টিং এর পক্ষে ২৯ খেলায় ৫ গোল করেন। এছাড়া তিনি পর্তুগিজ কাপের তিনটি খেলায় অংশ নেন যেটিতে তার দল বিজয়ী হয়। তিনি ছয়টি চ্যাম্পিয়নস লিগ খেলায় অংশ নিয়ে ১ গোল করেন।
২০০৭ সালের মে মাসে স্পোর্টিং ও ম্যানচেস্টার ইউনাইটেড অপ্রকাশিত ট্রান্সফার ফির বিনিময়ে নানিকে ম্যানচেস্টার ইউনাইটেডে খেলাতে সম্মত হয়। ধারণা করা হয় এ অর্থের পরিমাণ প্রায় ১৪ মিলিয়ন পাউন্ডের কাছাকাছি। এছাড়া টোটেনহাম হটস্পার দলটিও নানিকে কিনতে চেয়েছিল। রিয়াল দি মাসামা ট্রান্সফার ফির ৫% পেয়েছিল, যার পরিমাণ প্রায় ১.২৫ মিলিয়ন ইউরো। ২০০৭ সালের ৬ জুন নানি ইউনাইটেডের ক্যারিংটন প্রশিক্ষণ কেন্দ্রে স্বাস্থ্যপরীক্ষায় উত্তীর্ণ হন।, এবং ২ জুলাই আনুষ্ঠানিকভাবে ইউনাইটেডের খেলোয়াড় হিসেবে তাকে নিশিত করা হয়। নানি পাঁচ বছর মেয়াদী চুক্তি করেছেন বলেও ঘোষণা দেয়া হয়।
৯ জুলাই নানিকে অপর সতীর্থ ওয়েন হারগ্রিভসের সাথে একত্রে মিডিয়ার সামনে পরিচয় করে দেয়া হয়। তাকে ১৭ নম্বর জার্সি প্রদান করা হয়। পূর্বে কিছুদিন এই জার্সি পরেছিলেন হেনরিক লারসন।
ম্যানচেস্টার ইউনাইটেডের পক্ষে প্রতিযোগিতামূলক ম্যাচে তার অভিষেক ঘটে ৫ আগস্ট ২০০৭ তারিখে, কমিউনিটি শিল্ডের একটি ম্যাচে বদলি হিসেবে, চেলসির বিপক্ষে। ১-১ গোলে সমতার পর টাইব্রেকারে ৩-০ তে ম্যাচ জেতার মাধ্যমে ম্যানচেস্টার ইউনাইটেড দলে নানির যাত্রা শুরু হয়।
প্রিমিয়ার লিগে নানির অভিষেক হয় রেডিং এর বিপক্ষে একটি ম্যাচে আঘাতগ্রস্থ রুনির বদলি হিসেবে। ২০০৭ সালের ২৬ আগস্ট নানি প্রিমিয়ার লিগে প্রথম গোল করেন টোটেনহাম হটস্পারের বিরুদ্ধে। তিনি গোল উৎসব করেন তার ট্রেডমার্ক "সমারসল্ট" নাচের মাধ্যমে।
২০০৬ সালের ১ সেপ্টেম্বর নানি পর্তুগাল দলের পক্ষে প্রথম ম্যাচ খেলেন ডেনমার্কের বিরুদ্ধে।
হেরার্দ পিকে

হেরার্দ পিকে বের্নাবেউ (জন্ম ২ ফেব্রুয়ারি ১৯৮৭, বার্সেলোনা) একজন স্পেনীয় সাবেক ফুটবল খেলোয়াড় যিনি রক্ষণভাগে খেলতেন। তাকে তার প্রজন্মের সেরা ডিফেন্ডারদের একজন বলে মনে করা হয়।
বার্সেলোনার যুব একডেমী লা মাসিয়া থেকে তার উদ্ভব ঘটেছে। ২০০৪ সালের ১ জুলাই তাকে কিনে নেয় ম্যানচেস্টার ইউনাইটেড। সেখানে তিনি চার বছর ছিলেন। এরপর তিনি ফিরে আসেন গার্দিওলার বার্সেলোনায়। গার্দিওলার অধীনে বার্সেলোনার সেক্সটাপল জয়ে তিনি গুরুত্বপূর্ণ ভূমিকা পালন করেন। পিকে সেই চারজন খেলোয়াড়দের অন্যতম যারা টানা দুই মৌসুমে চ্যাম্পিয়নস লিগ শিরোপা জিতেছেন, দুইটি আলাদা দলের হয়ে।
স্পেন জাতীয় দলে পিকের অভিষেক হয় ২০০৯ সালের ১১ ফেব্রুয়ারি। স্পেন দলকে ২০১০ ফিফা বিশ্বকাপ ও ২০১২ উয়েফা ইউরো জেতাতে পিকে অসাধারণ ভূমিকা রাখেন। ১১ অগাস্ট ২০১৮ হেরার্দ পিকে স্পেন জাতীয় দল থেকে থেকে অবসর নেন। ৫ নভেম্বর ২০২২ সালে পিকে অবসর নেন।
পিকে স্পেনের কাতালোনিয়া রাজ্যের বার্সেলোনা শহরে জন্মগ্রহণ করেন। তিনি বার্সেলোনার যুব দলে ডিফেন্সিভ মিডফিল্ডার হিসেবে তার ক্যারিয়ার শুরু করেন। কিন্তু ক্লাবের সাথে চুক্তি করার পূর্বে তিনি ম্যানচেস্টার ইউনাইটেডের সাথে চুক্তি করতে চাইছিলেন। তবে ম্যানচেস্টার ইউনাইটেড তাকে কোন ফি পরিশোধ করেনি, কারণ পেশাদারী চুক্তির জন্য তার বয়স খুব কম ছিল।
ম্যানচেস্টার ইউনাইটেডে পিকের অভিষেক হয় ২০০৪ সালের অক্টোবরে। লিগ কাপে ক্রিউই আলেক্সান্দ্রার বিপক্ষে খেলায় তিনি জন ও’শিয়ার বদলি হিসেবে নেমেছিলেন। ২০০৬ সালের ৪ আগস্ট স্পেনীয় ক্লাব রিয়াল সারাগোসা এক মৌসুমের জন্য পিকেকে ধারে নিয়ে আসে। ২০০৭ সালের ৫ মে ঘোষণা করা হয় পিকে সেই মৌসুমের জন্য ওল্ড ট্রাফোর্ডেই থাকবেন। স্যার অ্যালেক্স ফার্গুসনের ইচ্ছা ছিল স্টেডিয়ামে পিকের খেলা দেখে তার উন্নতি বিশ্লেষণ করার, কিন্তু ফ্লাইটের বিলম্বের কারণে তা হয়নি।
২৭ মে ২০০৮-এ, পিকে বার্সেলোনার সাথে €৫ মিলিয়ন বাই-আউট ধারায় একটি চার বছরের চুক্তি স্বাক্ষর করেন। বার্সেলোনা খেলোয়াড়টির জন্য £৫ মিলিয়ন পারিশ্রমিক দিয়েছে। তিনি তার ছেলেবেলার ক্লাবের সাথে পুনরায় স্বাক্ষর করার জন্য তার আনন্দ প্রকাশ করেছেন, যদিও তিনি স্বীকার করেছেন যে তিনি ম্যানচেস্টার ইউনাইটেডে তার খেলা উপভোগ করেছেন:
বার্সেলোনার হয়ে পিকের প্রথম গোলটি আসে ৫-১ ২০০৮-০৯ উয়েফা চ্যাম্পিয়নস লিগের গ্রুপ পর্বে ২৬ নভেম্বর ২০০৮-এ স্পোর্টিং সিপি-তে ক্লাবের জয়ে। ২০০৯, একটি কোপা দেল রে ম্যাচে স্থানীয় প্রতিদ্বন্দ্বী এসপানিওলের বিরুদ্ধে । ৫৭ তম মিনিটে কর্নার কিক থেকে আসা গোলটি বার্সেলোনার জন্য ৩-২ ব্যবধানে জয়ে পরিণত হয়েছিল। ২ মে ২০০৯ -এ, সান্তিয়াগো বার্নাব্যুতে রিয়াল মাদ্রিদের বিরুদ্ধে ৬-২ এল ক্লাসিকোতে বার্সেলোনার ষষ্ঠ গোলটি করেন পিকে।, যা তাকে একটি আবেগপূর্ণ গোল উদ্‌যাপন করতে দেখেছিল যেখানে তিনি তার বার্সেলোনার জার্সিটি ধরেছিলেন।
১৩ মে ২০০৯-এ, তিনি তার বার্সেলোনা ক্যারিয়ারের প্রথম ট্রফিটি তুলে নেন কারণ তিনি তার ক্লাবকে কোপা দেল রে ফাইনালে অ্যাথলেটিক বিলবাওয়ের বিপক্ষে ৪-১ ব্যবধানে জয়ে সাহায্য করেছিলেন। তিন দিন পর, বার্সেলোনা ২০০৮-০৯ লা লিগা শিরোপা জয় করে রিয়াল মাদ্রিদ ৩-২ ভিয়ারিয়ালের কাছে হারের পর, যখন মৌসুমে দুটি খেলা বাকি ছিল।
২৭ মে ২০০৯-এ, পিকে তার প্রাক্তন ক্লাব ম্যানচেস্টার ইউনাইটেডের বিপক্ষে ২০০৯ চ্যাম্পিয়ন্স লিগের ফাইনালে খেলেন , যেটি বার্সেলোনা রোমের বিপক্ষে ২-০ গোলে জিতেছিল, একটি ঐতিহাসিক ট্রেবল সম্পন্ন করে এবং এই কৃতিত্ব অর্জনকারী প্রথম স্প্যানিশ ক্লাব হয়ে ওঠে।
তুং ফাংচুও

তুং ফাংচুও (董方卓) (জন্ম জানুয়ারি ২৩, ১৯৮৫ তালিয়েন, চীন) একজন চাইনিজ ফুটবল স্ট্রাইকার যিনি বর্তমানে ম্যানচেস্টার ইউনাইটেড ক্লাবে খেলেন। এছাড়া আন্তর্জাতিক পর্যায়ে তিনি চীন দলের প্রতিনিধিত্ব করে থাকেন।
একটি অনূর্ধ্ব-১৭ ফুটবল প্রতিযোগিতায় "প্লেয়ার অব দ্য টুর্নামেন্ট" নির্বাচিত হয়ে প্রথম তিনি পরিচিতি লাভ করেন। পরে তিনি দালিয়ান সাইদেলং এফসি দলে যোগ দেন এবং লিগ রানার্স-আপ হন। পরে তিনি অনূর্ধ্ব-২৩ চীন জাতীয় দলে সুযোগ পান এবং তালিয়েন শিতো দলে যোগ দেন।
২০০৪ সালে জানুয়ারিতে তুং ফাংচুও ৫০০,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। এ ফি বেড়ে দাড়াত ৩,৫০০,০০০ পাউন্ডে তার আসার ওপর নির্ভর করে। তিনিই ম্যানচেস্টার ইউনাইটেডের প্রথম চুক্তিবদ্ধ চাইনিজ খেলোয়াড়। এই ফি যেওক চাইনিজ ফুটবল খেলোয়াড়ের জন্য একটি রেকর্ড হতে পারে।
ম্যানচেস্টার ইউনাইটেডের পক্ষে চুক্তি করলেও ওয়ার্ক পারমিটের জটিলতায় তিনি দলের পক্ষে খেলতে পারছিলেন না। একারণে ডংকে বেলজিয়ামের দল রয়াল অ্যান্টওয়ার্প এফসি তে খেলতে ধার দেয়া হয়, যেখানে নিয়ম-কানুন একটু শিথিল।
তার প্রথম মৌসুমে তিনি ৯ খেলায় ১ গোল করেন। তিনি নতুন পরিবেশে খাপ খাওয়ানোর চেষ্টা করছিলেন। পরবর্তী মৌসুমের (২০০৪-০৫) প্রথম ৭ খেলায় তিনি ৬ গোল করেন। এর প্রতিটিতেই তিনি বদলী খেলোয়াড় হিসেবে নেমেছিলেন। কিন্তু চাইনিজ যুবদলের পক্ষে খেলার সময় তিনি আহত হন এবং তার খেলার মান পড়ে যায়। তিনি মৌশুম শেষ করেন ২২ খেলায় ৭ গোল দিয়ে। ২০০৫ সালে তাকে মৌসুমপূর্ব খেলার জন্য ডাকা হয় এবং ম্যানচেস্টার ইউনাইটেডের পক্ষে তিনি প্রথম খেলায় অংশ নেন হংকং একাদশের বিরুদ্ধে একটি প্রীতি ম্যাচে, যেখানে ২-০ গোলের জয়ে তার এক গোলের ভূমিকা ছিল।
জন ও’শি

জন ফ্রান্সিস ও'শি (জন্ম এপ্রিল ৩০ ১৯৮১ ওয়াটারফোর্ড, আয়ারল্যান্ড) একজন পেশাদার ফুটবল খেলোয়াড় যিনি বর্তমানে ম্যানচেস্টার ইউনাইটেড ক্লাবে খেলে থাকেন।
স্কুল জীবন শেষে ও'শি ওয়াটারফোর্ড ছেড়ে স্থানীয় ফুটবল অ্যাকাডেমিতে প্রশিক্ষণ নেন। পরবর্তীতে তিনি ম্যানচেস্টারে পাড়ি জমান ও ম্যানচেস্টার ইউনাইটেড ক্লাবে যোগ দেন। ১৭ বছর বয়সে ক্লাবের সাথে পেশাদার ফুটবলের জন্য চুক্তি করেন। ১৯৯৯ সালে অ্যাস্টন ভিলার বিপক্ষে তার অভিষেক ঘটে। পরে তিনি ধারে বোর্নমাউথ ও রয়াল অ্যান্টওয়ার্পে খেলেন এবং শেষমেশ ম্যানচেস্টার ইউনাইটেড দলেই ফেরৎ আসেন। তিনি লেফট-ব্যাক, রাইট-ব্যাক, সেন্টার-ব্যাক ও সেন্টার মিডফিল্ডে খেলেন।
২০০১ সালের ১৫ আগস্ট ও'শি জাতীয় দলের হয়ে প্রথম ম্যাচ খেলেন। তবে এখানে তার শুরু ভাল হয়নি, কেননা তিনি একটি পেনাল্টি মিস করেন এবং দল ২-২ গোলে ম্যাচ শেষ করে।
জিম মরিসন

জেমস ডগলাস মরিসন (৮ ডিসেম্বর, ১৯৪৩ – ৩ জুলাই, ১৯৭১) একজন আমেরিকান সংগীতশিল্পী, গীতিকার, লেখক, চলচ্চিত্র পরিচালক এবং কবি। তিনি অধিক পরিচিত ছিলেন আমেরিকান রক ব্যান্ড দি ডোরস এর প্রধান গায়ক ও গীতিকার হিসেবে। তাকে রক সঙ্গীতের অন্যতম অগ্রদূত হিসেবে গণ্য করা হয়। তিনি বেশকিছু কবিতার ব ই রচনা করেন এবং একটি তথ্যচিত্র, একটি স্বল্পদৈর্ঘ চলচ্চিত্র ও তিনটি মিউজিক ভিডিওর নির্মাতা। মরিসন ২৭ বছর বয়সে প্যারিসে মৃত্যুবরণ করেন।
আর্নেস্ট ওয়াল্টন

আর্নেস্ট টমাস সিন্টন ওয়াল্টন (অক্টোবর ৬, ১৯০৩ - জুন ২৫, ১৯৯৫) একজন আইরিশ পদার্থবিজ্ঞানী। তিনি ১৯৫১ খ্রিষ্টাব্দে জন ডগলাস কক্‌ক্রফ্‌টের সাথে যৌথভাবে পদার্থবিজ্ঞানে নোবেল পুরস্কার লাভ করেন। ওয়াল্টন পদার্থবিজ্ঞানে নোবেল পুরস্কার প্রাপ্ত একমাত্র আইরিশ। তার নোবেল পুরস্কার প্রাপ্তির কারণ ছিল, ""কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণা""।
ওয়াল্টনের জন্ম আয়ারল্যান্ডের কান্ট্রি ওয়াটারফোর্ডের ডাংগারভানে। তাদের বাড়ির নাম এপওয়ার্থ কটেজ যা অ্যাবিসাইডের স্ট্রান্ডসাইড সাউথে অবস্থিত। তার বাবা রেভারেন্ড জন ওয়াল্টন (১৮৭৪ - ১৯৩৬) একজন মেথডিস্ট মন্ত্রী ছিলেন। তার মা'র নাম আনা সিন্টন (১৮৭৪ - ১৯০৬)।
জন ডগলাস কক্‌ক্রফ্‌ট এবং আর্নেস্ট ওয়াল্টনই সর্বপ্রথম পরমাণুর কেন্দ্রীনের বিস্তৃত গঠন ব্যাখ্যা করেন। ১৯২০ এবং ১৯৩০-এর দশকে তারা লর্ড রাদারফোর্ডের সাথে কেমব্রিজে অবস্থিত ক্যাভেন্ডিশ গবেষণাগারে বেশ কিছু পরীক্ষা চালান। তারা এমন একটি ত্বরক যন্ত্র নির্মাণ করেন যার দ্বারা বিভিন্ন মৌলের পরমাণুর কেন্দ্রীনে দ্রুতগামী প্রোটন নিক্ষেপ করা সম্ভব হয়। নিক্ষেপের রুপান্তরগত ফলাফলগুলো তারা পর্যবেক্ষণ করেন। সেই সময় ক্যাভেন্ডিশ গবেষণাগারে পৃথিবী বিখ্যাত অনেক বিজ্ঞানী ও প্রকৌশলীর সমাবেশ ঘটেছিল। এদের মধ্যে আরও রয়েছেন জেমস চ্যাডউইক এবং জর্জ গ্যামো।
ফেলিক্স ব্লখ

ফেলিক্স ব্লখ সুইজ পদার্থবিজ্ঞানী যদিও তার কর্মজীবন কেটেছে মূলত মার্কিন যুক্তরাষ্ট্রে। ১৯৫২ সালে তিনি বিজ্ঞানী এডওয়ার্ড মিল্‌স পারসেলের সাথে যৌথভাবে পদার্থবিজ্ঞানে নোবেল পুরস্কার লাভ করেন। ""নিউক্লিয় চৌম্বক ক্ষেত্রে সূক্ষ্ণ পরিমাপের জন্য নতুন পদ্ধতি উদ্ভাবন এবং এর সাথে সংশ্লিষ্ট অন্যান্য আবিষ্কার"" ছিল তাদের গবেষণার মূল বিষয় যেজন তারা এই পুরস্কার লাভ করেন।
ব্লখ জুরিখে জন্মগ্রহণ করেন।
ওয়েন্টওয়ার্থ মিলার

ওয়েন্টওয়ার্থ মিলার (জন্ম: ২ জুন ১৯৭২) ইংরেজ-বংশোদ্ভূত মার্কিন অভিনেতা। তিনি মূলত জনপ্রিয় মার্কিন সিরিয়াল ড্রামা টিভি ধারাবাহিক প্রিজন ব্রেকে মাইকেল স্কোফিল্ড চরিত্রে অভিনয় করে খ্যাতি অর্জন করেছেন। এই ধারাবাহিকে তিনি মিথ্যা মামলায় মৃত্যুদণ্ডে দণ্ডিত লিংকন বারোজের (ডোমিনিক পারসেল অভিনীত) ভাই ছিলেন।
মিলারের বাবার বেশ কয়েকটি জাতীয়তা রয়েছে, আফ্রিকান-মার্কিন, জ্যামাইকান, ইংরেজ, জার্মান এবং কিছু পরিমাণে চেরোকি ও ইহুদি। তার মা রাশিয়ান, ফরাসি, নেদারল্যান্ডীয়, সিরীয় এবং লেবানীয়। এক সাক্ষাৎকারে মিলার বলেছিলেন, "My father is black and my mother is white. Therefore, I could answer to either which kind of makes me a racial Lone Ranger, at times, caught between two communities"।
ইংল্যান্ডের অক্সফোর্ডশায়ারের চিপিং নর্টন নামক স্থানে তার জন্ম। তার বাবা রোড্‌স বৃত্তি পেয়ে তখন ইংল্যান্ডের অক্সফোর্ডে পড়াশোনা করছিলেন। তিনি সেখানেই থাকতেন। তার বয়স যখন এক বছর তখনই তাদের পরিবার ইংল্যান্ড ত্যাগ করে নিউ ইয়র্কের ব্রুকলিনে বসতি স্থাপন করে। তার দুই বোন রয়েছে যাদের নাম যথাক্রমে লেই ও জিলিয়ান। মিলার ব্রুকলিনের মিডউড উচ্চ বিদ্যালয়ে প্রাথমিক শিক্ষা শুরু করেন। সেখানে তিনি সিং!-এর সদস্য ছিলেন। সিং! মিডউড থেকে প্রতিষ্ঠিত একটি বার্ষিক সঙ্গীত প্রোডাকশন। পরবর্তীতে তিনি প্রিন্সটন বিশ্ববিদ্যালয় থেকে ইংরেজি সাহিত্য বিষয়ে স্নাতক ডিগ্রী লাভ করেন। এই বিশ্ববিদ্যালয়ে থাকা অবস্থায় তিনি "দ্য প্রিন্সটন টাইগার টোন্‌স" নামক একটি স্কুল পর্যায়ের ক্যাপেলা গ্রুপের সাথে বিভিন্ন কার্যক্রমে অংশ নিতেন।
মিলারের প্রথম অভিনয় ছিল এবিসি'র মিনি ধারাবাহিক ডাইনোটোপিয়ায় ডেভিড নামে একটি আত্মকেন্দ্রিক ও স্পর্শকাতর চরিত্রে। এরপর আরও কয়েকটি ছোট ছোট টিভি ধারাবাহিতে অভিনয় করার পর ২০০৩ সালে তিনি "দ্য হিউম্যান স্টেইন" নামক চলচ্চিত্রে সহ অভিনেতা হিসেবে অভিনয় করেন। সেখানে তার চরিত্র ছিল অ্যান্থনি হপকিন্‌স-এর তরুণ বয়স। টিভি ধারাবাহিক "দ্য ভ্যাম্পায়ার স্লেয়ারে" গেইগ পেট্রোনজি নামক দানব চরিত্রে অভিনয়ের মাধ্যমে টিভি অভিনয় শুরু করেন।
২০০৫ সালে মিলার জনপ্রিয় টিভি ধারাবাহিক প্রিজন ব্রেকের প্রধান চরিত্র মাইকেল স্কোফিল্ড হিসেবে অভিনয়ের জন্য নির্বাচিত হন। একেবারে শেশের দিকে অডিশন করতে গিয়ে তিনি নির্মাতা পল শিউরিংয়ের চোখে পড়ে যান। নির্মাণকাজ শুরু হওয়ার এক সপ্তাহ আগে তাকে নির্বাচিত করা হয়। মূলত এই চরিত্রের জন্যই তিনি খ্যাতি অর্জন করেছেন। তার চরিত্র ছিল মিথ্যা মামলার দায়ে মৃত্যুদণ্ডে দণ্ডিত লিংকন বারোজের ভাই। ভাইকে উদ্ধারের জন্য স্কোফিল্ড ব্যাংক ডাকাতি করে স্বেচ্ছায় ধরা দিয়ে জেলে যায়। যাবার আগে স্টাকচারাল প্রকৌশলী স্কোফিল্ড জেলের (ফক্স রিভার পেনিটেনশিয়ারি) পুরো অভ্যন্তরীন মানচিত্র শরীরে বিভিন্ন উল্কির মাধ্যমে এঁকে নিয়ে যায়। তারপরই শুরু হয় কাহিনী। প্রথম মৌসুমের শেষ পর্বে তারা জেল থেকে পালাতে সক্ষম হয়, আর দ্বিতীয় মৌসুম কেটে যায় নিরাপদ স্থানে আশ্রয়ের খোঁজে। কিন্তু নিরাপদ হতে পারেনি কেউই। আবার পানামায় সোনা নামক একটি কারাগারে আটক করে রাখা হয়েছে স্কোফিল্ডকে। মিলার এখনও প্রিজন ব্রেকের এই চরিত্রে অভিনয় করছেন।
রিপাবলিক (প্লেটো)

"রিপাবলিক" গ্রিক দার্শনিক প্লেটো রচিত একটি গ্রন্থ। এই গ্রন্থের মাধ্যমেই প্লেটো সক্রেটিসের দর্শনকে তুলে ধরেন। বাংলাদেশের শিক্ষাবিদ সরদার ফজলুল করিম রিপাবলিকের ইংরেজি অনুবাদ হতে বাংলা ভাষায় রিপাবলিক অনুবাদ করেন। বাংলা একাডেমী অনুবাদটি প্রকাশ করে।
প্লেটো তার এই গ্রন্থে সাম্যবাদ নিয়ে আলোচনা করেছেন। তিনি তৎকালীন আর্থ-সামাজিক অবস্থার প্রেক্ষাপটে সাম্যবাদ-এর ধারণা দিয়েছিলেন। আধুনিক সাম্যবাদ হলো প্লেটোর কাছ থেকে ধার করা সাম্যবাদ। আধুনিক সাম্যবাদে শুধু ব্যক্তিগত সম্পত্তির বিলোপের কথা বলা হয়। আসলে দেখা যায়, প্লেটোর সাম্যবাদের কিছু অংশ বর্তমানেও বাস্তব।
ন্যায়ের সংজ্ঞাঃ আলোচনার সূত্রপাত। সিফেলাসের অভিমতঃ কথায় ও কাজে সততাই হচ্ছে ন্যায়
পলিমারকাসঃ ন্যায় হচ্ছে বন্ধুর প্রতি বন্ধুত্ব, শত্রুর প্রতি শত্রুতা।
থ্রাসিমেকাসঃ ন্যায় হচ্ছে শক্তিমানের স্বার্থ।যেখানে সঠিক-বেঠিক'কে আলাদা করা হয়। যিনি ন্যায় প্রিতিষ্টা করেন ;এবং অন্যায়কে অন্যায় হিসেবে ভাসিয়ে তুলেন যেটা উনার স্বার্থের বামহাত।
থ্রাসিমেকাসঃ অন্যায় ন্যায়ের চেয়ে অধিক লাভজনক 
ন্যায়ের সংজ্ঞা এখনও স্থইর হয়নি
রাষ্ট্র গঠনের উপাদান
সমৃদ্ধ রাষ্ট্র
অভিভাবকদের চারিত্রিক বৈশিষ্ট্য
অভিভাবকদের শিক্ষা
শাসক বাছাইঃ তিন শ্রেণীর পারস্পরিক সম্পর্ক।
ন্যায় আবিস্কৃত হয়েছেঃ রাষ্ট্রে ন্যায়ের অবস্থানঃ ব্যক্তির ক্ষেত্রে প্রয়োগ
মেয়ে ও পুরুষে সমতা
যৌথ পরিবার ও বিবাহ
আদর্শ ও বাস্তবের প্রশ্ন
দার্শনিক শাসকঃ দার্শনিকের সংজ্ঞা
দর্শনের দুর্নামের কারণ
“দার্শনিক শাসক” কেবল কল্পনা নয়
দার্শনিক-শাসকের শিক্ষা
জ্ঞানের চারটি স্তর
আদর্শ রাষ্ট্রের পতন
কতিপয় তন্ত্র এবং কতিপয়তন্ত্রী চরিত্র
গণতন্ত্র এবং গণতন্ত্রী চরিত্র
স্বৈরতন্ত্র এবং স্বৈরতান্ত্রিক চরিত্র
কে সুখী? ন্যায়বান বা অন্যায়কারী?
সুখ একটি মানসিক শান্তি। তবে ব্যক্তি ভেদে বলা যায় আসলে কে সুখি। ন্যায়বান নাকি অন্যায়কারী। যাদের অধিক কালো সম্পদ রয়েছে তারা কখনো সুখী হতে পারে নাহ। সুখ সৃষ্টিকর্তার দান, 
আল্লাহ যাকে ভালোবাসবেন সেই সুখী হবে। 
অবশ্যই ন্যায়বানই সুখি হবে। 
রাব্বি মোল্লা 
দর্শন এবং কাব্যের বিরোধ
অ্যাডাম গিলক্রিস্ট

অ্যাডাম ক্রেইগ গিলক্রিস্ট (জন্ম ১৪ নভেম্বর ১৯৭১, বেলিংএন, নিউ সাউথ ওয়েলস), ডাকনাম "গিলি" ও "চার্চ", একজন অস্ট্রেলিয়ান ক্রিকেট খেলোয়াড়। প্রথম শ্রেণীর ক্রিকেটে তার অভিষেক ঘটে ১৯৯২ সালে, একদিনের আন্তর্জাতিক ক্রিকেটে প্রথম খেলেন ১৯৯৬ সালে এবং টেস্ট ম্যাচ ক্রিকেটে অভিষেক ১৯৯৯ সালে। তিনি ২০০০ সাল থেকে উভয় ধারার অস্ট্রেলিয়ার সহ-অধিনায়কের দায়িত্ব পালন করছেন এবং নিয়মিত অধিনায়ক স্টিভ ওয়াহ ও রিকি পণ্টিংয়ের অনুপস্থিতিতে দলকে নেতৃত্ব দিয়েছেন।
গিলক্রিস্ট একজন আক্রমণাত্মক বাঁহাতি ব্যাটসম্যান এবং কার্যকর উইকেট-রক্ষক, জাতীয় দলের জন্য তিনি দু'টি দায়িত্ব পালন করেন। তাকে ক্রিকেট ইতিহাসের অন্যতম সেরা উইকেট-রক্ষক-ব্যাটসম্যান হিসেবে আখ্যায়িত করা হয়। তার স্ট্রাইক রেট ওয়ানডে ও টেস্ট ক্রিকেটে প্রায় সর্বোচ্চ এবং টেস্ট ক্রিকেটে তিনি দ্বিতীয় দ্রুততম সেঞ্চুরির মালিক। গিলক্রিস্ট পীচে প্রতিবাদ করার জন্য আলোচিত এবং বেশ কয়েকবার এজন্য ম্যাচ ফি জরিমানা দিয়েছেন। এছাড়াও তিনি ওয়াকিং করার জন্য বিখ্যাত এবং নিজেকে আউট মনে করলে আম্পায়ারের সিদ্ধান্তের বিপরীতে হেটে চলে যান।
পুরো ক্যারিয়ারজুড়ে গিলক্রিস্ট অস্ট্রেলিয়ান জাতীয় দলের হয়ে ৯০ টি টেস্ট এবং ২৫০টি একদিনের আন্তর্জাতিক ম্যাচ খেলেছেন। তিনি টানা তিনটি বিশ্বকাপ ফাইনালে পঞ্চাশ রানের অধিক ইনিংস খেলার বিরল রেকর্ডের অধিকারী। (১৯৯৯, ২০০৩ ও ২০০৭ সালে)।
২০০২ সালে উইজডেন কর্তৃক বর্ষসেরা পাঁচ ক্রিকেটারের একজনরূপে নির্বাচিত করা হয়। অস্ট্রেলিয়া ক্রিকেটে অসাধারণ অবদানের জন্য ২০১২ সালে অস্ট্রেলিয়ার হল অব ফেমে তাকে অন্তর্ভুক্ত করা হয়।
জনি ইভান্স

জোনাথন "জনি" ইভান্স (জন্ম ২ জানুয়ারি, ১৯৮৮, বেলফাস্ট, উত্তর আয়ারল্যান্ড) একজন ফুটবল সেন্ট্রাল ডিফেন্ডার যিনি বর্তমানে ম্যানচেস্টার ইউনাইটেড ক্লাবে খেলেন।
ইভান্স ম্যানচেস্টার ইউনাইটেড ফুটবল অ্যাকাডেমি থেকে প্রশিক্ষণ নিয়েছেন এবং ২০০৬ সালের ক্লাবের দক্ষিণ আফ্রিকা সফরে ২টি খেলায় দলের পক্ষে খেলেছেন। এছাড়া সেল্টিক ও প্রেস্টন নর্থ এন্ড দলের বিপক্ষে প্রীতি ম্যাচেও তিনি দলের প্রতিনিধিত্ব করেছেন।
২০০৬-০৭ মৌসুমের প্রথমার্ধে তিনি ম্যানচেস্টার ইউনাইটেড ক্লাবের বেলজিয়ান সহযোগী রয়াল অ্যান্টওয়ার্প ফুটবল ক্লাব এর পক্ষে ড্যারেন গিবসন, ড্যানি সিম্পসন ও ফ্রেজার ক্যাম্পবেলের সাথে কাটিয়েছেন।
ম্যানচেস্টার ইউনাইটেড সিনিয়র দলে অভিষেক না হলেও ইভান্স উত্তর আয়ারল্যান্ড দলে ডাক পেয়েছেন সেপ্টেম্বর ২০০৬ তারিখে, এবং স্পেনের বিপক্ষে ৩-২ গোলের বিজয়ের মাধ্যমে তার অভিষেক ঘটেছে। এরপর থেকে জাতীয় দলে তার স্থান পোক্ত হয়েছে।
ডিসেম্বর ২০০৬ সালে ইভান্স সান্ডারল্যান্ড এর পক্ষে মৌসুমের বাকী অর্ধেক কাটাতে রাজী হন। তিনি অ্যান্টওয়ার্প সতীর্থ ড্যানি সিম্পসন সহ সান্ডারল্যান্ডে যোগ দিয়ে তাদেরকে কোকা কোলা চ্যাম্পিয়নশিপ জেতান। তিনি দলের বর্ষসেরা শ্রেষ্ঠ তরুণ খেলোয়াড় নির্বাচিত হন।
যদিও রয় কিন ইভান্সকে ২০০৭ মৌসুমের জন্য সান্ডারল্যান্ডে রাখতে চেয়েছিলেন, তবে ইভান্স ম্যানচেস্টার ইউনাইটেডেই থাকবেন এবং প্রথম একাদশে ঢুকতে সচেষ্ট হবেন।
তিনি "বেলফাস্ট হাই স্কুলে" পড়াশোনা করেছেন। তিনি ৯টি পেয়েছেন যার সবগুলোই A* অথবা A গ্রেডের।
ড্যারেন ফ্লেচার

ড্যারেন বার ফ্লেচার (জন্ম ১ ফেব্রুয়ারি ১৯৮৪) একজন স্কটিশ ফুটবল খেলোয়াড় যিনি বর্তমানে প্রিমিয়ার লিগ ক্লাব ম্যানচেস্টার ইউনাইটেডের পক্ষে খেলেন।
২০০০ সালের জুলাইতে প্রশিক্ষনার্থী হিসেবে ফ্লেচার ম্যানচেস্টার ইউনাইটেডে যোগ দেন এবং ২০০১ সালের ফেব্রুয়ারিতে পেশাদার ফুটবলার হিসেবে ক্লাবের সাথে চুক্তিবদ্ধ হন। শুরুতে তিনি ডান পার্শ্বীয় মধ্যমাঠের খেলোয়াড় হিসেবে থাকলেও ডেভিড বেকহামের দল ত্যাগের পর তিনি সেই অবস্থানে খেলা শুরু করেন। তার প্রথম কয়েক মৌসুম ইনজুরির কারণে তিনি ঠিকমত খেলতে পারেননি এবং তিনি সেন্ট্রাল মধ্যমাঠের খেলোয়াড় হিসেবে গড়ে ওঠেন।
২০০৩-০৪ মৌসুমে ফ্লেচার ম্যানচেস্টার ইউনাইটেড দলে প্রথম সুযোগ পান এবং কয়েকটি গুরুত্বপূর্ণ খেলায় অংশ নেন। ২০০৪ সালের মে মাসে মিলওয়ালের বিপক্ষে ম্যান ইউর এফএ কাপ জয়ী দলে তিনিও ছিলেন।
ফ্লেচার সম্প্রতি তার প্রেমিকা হায়লি গ্রিসের গর্ভে যমজ সন্তানের জন্ম দিয়েছেন।
ড্যানি সিম্পসন

ড্যানিয়েল "ড্যানি" সিম্পসন (জন্ম জানুয়ারি ৪, ১৯৮৭) একজন ইংরেজ ফুটবল খেলোয়াড় যিনি রাইট ফুলব্যাক হিসেবে খেলেন। তার জন্ম স্যালফোর্ড, গ্রেটার ম্যানচেস্টার।
ম্যানচেস্টার ইউনাইটেড ক্লাবে ঢোকার আগে তিনি পার্কওয়েইডন এ.এফ.সি. দলে খেলেছেন। ম্যানচেস্টার ইউনাইটেড যুব সিস্টেম এর ফসল হচ্ছেন সিম্পসন। ২০০৫ সালে তিনি রিজার্ভ একাদশের সদস্য ছিলেন। তিনি ম্যানচেস্টার ইউনাইটেড সিনিয়র দলের পক্ষে এখনো কোন খেলায় অংশ নেননি। জানুয়ারি ২০০৬ তারিখে তিনি দলের আরও তিনজন সদস্যসহ বেলজীয় দল রয়াল অ্যান্টওয়ার্প এ ধারে খেলতে যান অভিজ্ঞতা সঞ্চয়ের লক্ষ্য নিয়ে।
দক্ষিণ আফ্রিকার দল কাইজার চিফের বিরুদ্ধে ম্যানচেস্টার ইউনাইটেডের পক্ষে তার অভিষেক হয় জুলাই ১৮, ২০০৬, এতে ইউনাইটেড ১-০ গোলে জেতে। সিম্পসন ধারে রয়াল অ্যান্টওয়ার্পে ২০০৭ মৌসুমের প্রথমার্ধ খেলেন এবং ২০০৭ সালের জানুয়ারিতে ম্যানচেস্টার ইউনাইটেড প্রত্যাবর্তন করেন।
এর কিছু পরেই সতীর্থ জনি ইভান্সের, সাথে তিনি ধারে সান্ডারল্যান্ড ক্লাবে খেলেন।
ফিল বার্ডসলি

ফিলিপ "ফিল" অ্যান্টোনিও বার্ডসলি (জন্ম ২৮ জুন ১৯৮৫ স্যালফোর্ড, গ্রেটার ম্যানচেস্টার) একজন ইংরেজ ফুটবলার (যদিও তিনি স্কটল্যান্ড দলে খেলার জন্য উপযুক্ত)। তিনি হোপ হাই স্কুলে পড়াশোনা করেছেন। চার্লসটাউন ল্যাডস ক্লাবে তিনি খেলা শুরু করেছিলেন। পরে তিনি ম্যানচেস্টার ইউনাইটেড দলে যোগ দেন। তিনি মূলত একজন ডিফেন্ডার। ২০০৪ সালে তিনি চার মাসের জন্য ম্যানচেস্টার ইউনাইটেড দলের বেলজীয় সহযোগী রয়াল অ্যান্টওয়ার্প এ ধারে খেলেছেন।
ম্যানচেস্টার ইউনাইটেড এর ওল্ড ট্রাফোর্ড প্রশিক্ষণ শিবিরের কাছেই বার্ডসলি বেড়ে উঠেছেন। এখান থেকেই ছোটবেলায় তার পছন্দের তারকাদের খেলা প্রশিক্ষণ নিতে দেখতেন। তিনি ক্লাবের পরিচালিত অ্যাকাডেমির সকল স্তর পার করে বর্তমানে দলে স্থান পেয়েছেন। মাত্র ৮ বছর বয়সে তিনি অ্যাকাডেমিতে নাম লেখান।
২০০৬ সালের ১৬ মার্চ তিনি চ্যাম্পিয়নশিপ দল বার্নলেতে ধারে যোগ দেন এখানে তিনি মৌসুমের শেষ পর্যন্ত খেলেছেন। তিনি এ ক্লাবের হয়ে ৫টি ম্যাচ খেলে সাউদাম্পটন এর বিপক্ষে একটি গোল করেছেন।
২০০৬-০৭ মৌসুমে তিনি স্কটল্যান্ডের দল রেঞ্জার্সের পক্ষে ধারে খেলেছেন। ৯ সেপ্টেম্বর ২০০৬ তারিখে তিনি রেঞ্জার্সের পক্ষে প্রথম গোল করেন।
ম্যানচেস্টার ইউনাইটেড বর্তমানে ফিল বার্ডসলিকে বিক্রি করতে ইচ্ছুক তবে কোন দল আগ্রহ না দেখানোয় তাকে বিক্রি করা সম্ভব হচ্ছে না। তিনি বর্তমানে বিক্রির তালিকায় রয়েছেন।
ফ্রিম্যাসনরি

ফ্রিম্যাসনরি একটি গুপ্ত ভ্রাতৃসংঘ। ফ্রিম্যাসনদের দাবী অনুসারে বর্তমানেও এই সংঘ তথা সমাজের মিলিয়ন মিলিয়ন সদস্য রয়েছে যারা পৃথিবীর বিভিন্ন স্থানে বিভিন্ন রূপে বিরাজমান আছেন। তবে তাত্ত্বিকদের অনেকের মতেই প্রকৃত ফ্রিম্যাসনরির স্থায়িত্বকাল ছিল শলোমনের মন্দির নির্মাণের সময়কাল থেকে মধ্যযুগে ১৬০০ শতাব্দী পর্যন্ত।
ফ্রিম্যাসনরি অথবা ম্যাসনরি গঠিত হয়েছে ভ্রাতৃত্বসুলভ সংগঠন থেকে যাদের চিহ্ন পাওয়া যায় তাদের লোকাল স্টোনম্যাসন থেকে যার শুরু হয়েছে ১৪০০ খ্রিষ্টাব্দ এর শেষের দিক থেকে। স্টোনম্যাসনদের গুণাগুণ এবং মিথষ্ক্রিয়া নিয়ন্ত্রিত হতো তাদের কর্তৃত্ব এবং মক্কেল দ্বারা।
ধারণা করা হয় ফ্রি ম্যাসনরা মূলত নাইটস টেম্পলারদের থেকে এসেছে।